text:
Abantu benshi ntibasobanukirwa icyo itorero ari cyo by’ukuri. Ijambo "itorero" ni Ikinyarwanda cy’ijambo ry’Ikigiriki Ekklesia, ryahabwaga ihuriro ry’abaturage ba leta y’u Bugiriki ya cyera. Iri jambo rero ni naryo ryaje guhabwa ihuriro ry’abemera Kristo mu minsi yakurikiyeho.
Itorero ryumvikana neza icyo ari cyo muri 1 Petero 2:9-10 handitse ngo: "Mwebweho muri ubwoko bwatoranijwe, abatambyi b’ubwami, ishyanga ryera n’abantu Imana yaronse, kugira ngo mwamamaze ishimwe ry’Iyabahamagaye, ikabakura mu mwijima ikabageza mu mucyo wayo w’itangaza. Kera ntimwari ubwoko ariko none muri ubwoko bw’Imana. Kera ntimurakababarirwa ariko none mwarababariwe.
Aya magambo ya Petero agaragaza ko itorero rigizwe n’abantu runaka, batoranijwe mu buryo budasanzwe, bakagira ibyo bahuriraho ari byo "kwamamaza ishimwe ry’Imana yabakoreye ibikomeye ikabakura mu mwijima ikabaha agakiza".
Ubusanzwe hariho amatorero y’ubwoko bubiri:
Hariho itorero ritarebeshwa amaso. Aba ni abantu bose bakiriye Yesu Kristo nk’Umwami n’Umukiza wabo, bikabaha kuba abana b’Imana (Yohani 1:12). Bitandukanye cyane n ’uko abantu benshi babyibwira ko idini runaka ari ryo ry’ukuri cyangwa Imana yemera ryonyine ariko abagize iri torero bari ku migabane yose y’isi ndetse no mu madini atandukanye, bapfa kuba barakiriye Yesu Kristo nk’Umwami n’Umukiza wabo gusa.
Irindi torero rizwi, ni amadini ndetse n’amatorero atandukanye abantu babarizwamo.
Umutwe w’iki gitekerezo wibazaga icyaba kihishe inyuma y’imvururu n’akaduruvayo birangwa mu matorero cyangwa amadini yo muri iyi minsi; gusa itorero ryibazwaho muri iyi nyandiko si itorero rya Kristo twavuze mbere ahubwo ni amatorero cyangwa amadini tubarizwamo, tubatirizwamo cyangwa duteraniramo buri munsi.
Kimwe mu bibazo bikomeye bitera akaduruvayo tubona muri iyi minsi, ni ukuba abantu babarizwa muri aya matorero bamaranira kurwanira ishyaka aya matorero/ amadini aho kumaranira kuba umwe mu bagize itorero rya Kristo ry’ukuri kugira ngo bazaragwe ubugingo buhoraho.
Muri iyi nyandiko turabagezaho impamvu 10 tubona ziri inyuma y’ibibazo bitandukanye birimo ukwigomeka kw’igice kimwe ku buyobozi bw’itorero, amakimbirane ya hato na hato y’abayobozi b’amatorero n’ibindi.
1. Urufatiro itorero ryubatseho:
Ese gushinga idini cyangwa itorero ubundi biza bite? Usanga umuntu abyuka umunsi umwe akumva rwose akwiriye gushinga itorero. Ibi si bibi na busa, gusa ku ruhande rumwe iyo ukurikiranye intego zimusunikiye gukora ibyo ugasanga arishakira icyubahiro, ubutunzi ndetse no kwamamara. Amatorero menshi nk’aya arangwa no gusanga abashumba bayo bavugwa ndetse bazwi cyane kurusha uko izina rya Yesu rivugwa muri ayo matorero.
2. Kwigomeka:
Abashumba benshi batangiza amatorero, gusa si bose, uzasanga barahoze basengera mu yandi, bagatandukana n’abo bahoranye, bacitsemo ibice, akenshi hashingiwe ku makosa bamwe bahaniwe bakananirwa kwihangana no guca bugufi n’ibindi. Ariko abantu bakwiriye kumenya ko kwigomeka kose kuva kuri Satani kuko guhera umunsi yigometse mu ijuru yahise ahinduka umwami w’ ibyigomeke.
Kugira umuhamagaro no kuwagura ni byiza ariko uburyo bwo gutandukana n’abo mwakoranaga bukwiriye kuba bwiza. Burya imbuto yose ubiba uyisarura ukiriho, uko wacamo abantu ibice ni ko nawe ushobora guhura nabyo imbere yawe.
3.Kutagira iyerekwa ry’igihe kirekire:
Iyerekwa riravuka rigakura ariko iyo utagize ubwenge bwo kurera abazarikomeza nyuma yawe, bigera aho ugasaza cyangwa ugasanga iyerekwa ryawe ritakigendanye n’igihe. Amatorero menshi atangira wumva afite intego nziza ariko nyuma ukabona batangiye ibindi bihabanye cyane n’uko batangiye. Icyo gihe aba ari ukubaka ubwami bwabo bwite, kandi burya kubaka iyerekwa rikomeye ku muntu umwe nta hazaza heza riba rifite.
4.Gukunda ubutunzi birengeje urugero:
Abashumba benshi bakunda amafaranga ku buryo abakirisitu basa n’aho bashyira amaturo mu mufuka we. Icyo gihe inyigisho zose zihinduka amafaranga. Gusa ukwiriye kuzirikana ko iyo abakristo babonye utari umwizerwa mu micungire y’amafaranga bahita bakuvaho cyangwa ntibazongere kuyatanga. Uzasanga mu matorero menshi abavugabutumwa bigisha abantu bababwira ko barabakuraho imivumo, inyatsi, ibihombo n’amadeni. Ibi akenshi usanga atari urundi rukundo ahubwo ari ugufatirana abantu mu bibazo ngo ubacucure na duke bari bafite.
5.Abashumba bubaka amazina yabo bwite:
Uzasanga hamwe na hamwe umugabo aba umushumba mukuru, umugore we akamwungiriza, umwana agashingwa umutungo, muramu we agashingwa iterambere, bityo bityo. Ibi ntibirama kuko burya Imana ntiyabura abakozi kugeza ubwo iyerekwa ryose rishyirwa mu muryango umwe.
6.Ubunyangamugayo:
Abantu benshi bakizwa bari bafite amateka atari meza hanyuma ntibibuke guhinduka ku ngeso. Hanyuma abantu bababona bahanura cyangwa babwiriza bigateza urujijo. Abo akenshi bakunze kuba abanyamwaga, bayoboza abantu igitugu, kuko baba bifuza ko abayoboke babo birinda kureba ibyo bakora ahubwo bakita ku byo bavuga gusa.
7.Kuba muto mu gakiza:
Umukirisito aravuka, akirera, ntamenye uko bihana neza cyangwa ngo yigishwe gusenga, hanyuma bwacya akavuga mu ndimi ubundi agahita atangiza itorero. Kugira ngo umuntu abe umukozi w’Imana akwiriye agomba gukura mu buryo bw’umwuka, kandi akanyura mu byiciro byose bikwiriye kugira ngo abashe gufasha abandi.
8.Umushumba akwiriye kuba ari umugabo w’umugore umwe:
Umwe mu mitego ikomeye abashumba bahura nayo harimo ubusambanyi, bitewe n’uko uko wigisha imitima y’abantu ikaruhuka ni ko abantu bagukunda cyane cyane ab’ igitsinagore. Iyo umuntu aje aremerewe ukamutega amatwi akakuruhukiraho na byo bituma akugirira icyizere. Iyo utabaye maso ushobora kugwa mu mutego wo gusambana. Icyo gihe ubuntu bw’ Imana bukuvaho ukaba nk’abandi bose.
9. Kutagira ubwenge bwo kwigisha:
Iyo umuntu yiswe umwigisha w’abandi bivuze ko yakabaye afite ubwenge buruta ubw’ abo yigisha ariko hari ubwo umuntu yigisha ukabona ibyo avuga atabisobanukiwe. Ibi ntibivuze ko abashumba bose bagomba kuba bafite amashuri y’umurengera nubwo ari byiza. Gusa kubana na Yesu ugahinduka ku ngeso bikuzanira ubwenge. Burya mu bigishwa ba Yesu barimo abaswa batize ariko abantu barebye ibitangaza bakora n’ubwenge bigishanya baravuga ngo ntibitangaje babanye na Yesu.
10. Kuba azi gutegeka abo mu rugo rwe:
Itorero ritangirira mu rugo. Iyo ubaye uwo kwizerwa ukayobora neza urugo rwawe bigufasha kuyobora abandi. Ntibikwiriye ko umuntu wananiwe kuyobora umuryango we, yajya imbere y’imbaga y’abantu gno abayobore.
Umwanzuro
Mu gihe aya makosa twavuze hejuru n’andi tutavuze adakosowe, amatorero n’amadini azahora acikamo ibice ndetse bitukishe izina rya Kristo, aho kuryamamaza ngo abantu benshi bahindukire bariboneremo agakiza.
Inama nkuru iruta izindi ni ukwihana tugahindukira iminsi yo guhemburwa ikaza (Ibyakozwe n’Intumwa 3:19). Imana ihora yiteguye kutwakira igihe cyose tuyijeho dufite umutima uciye bugufi. Niba uri umushumba w’Itorero wibuke ko uhagarariye abantu benshi kandi iyo mitima yose uzayibazwa, bityo ukwiriye kugerageza kubaka ubwami bw’Imana ukirinda kubaka ubwawe bwite.
Pastor Desire Habyarimana
www.agakiza.org


c: text/html

text:
KAYIBANDA Grégoire ni we musivili wenyine wabaye perezida w’u Rwanda atowe na rubanda mu buryo bwa Demokarasi. Yavanywe ku butegetsi na Coup d’Etat y’Abasilikari mu 1973, hanyuma aza kwicwa.Yasimbuwe na Habyarimana Juvénal na we aza kwicwa mu 1994 ahanuwe mu ndege. Aho Kagame we azavaho mu mahoro ?
Mbere yo kugira ikindi navuga ndagira ngo umusomyi aze kugumana iri jambo rya Matabaro mu mutwe, riramurikira ibikurikiraho :
« Ariko navuze ko revolusiyo y’ubwoko bumwe idashatse kwegera no kwisunga igisirikare ngo kizarengere abaturage mu gihe Kagame yashaka kugirira nabi abaturage, yarangirira mu mivu y’amaraso kuko igisirikare cyo mu Rwanda cy’ubwoko bumwe bw’abatutsi, guhangana n’abaturage b’ubwoko bumwe bw’abahutu nta kabuza byarangira nabi… ».
Icyo nkundira Matabaro ni uko ari umwe mu Banyarwanda bake batinyuka kuvuga icyo batekereza (n’iyo cyaba gifutamye !) batihishe inyuma y’amazina y’amahimbano !
Mu nyandiko ye yise « Padiri Nahimana arajijisha cyangwa arimo kudandabirana », aratugezaho amakuru nashyira mu ngingo eshatu zikurikira :
(1) Matabaro yabaye umusirikari.
(2) Uko Matabaro abona ikibazo cyo kwibohora ku ngoma y’igitugu
n’igisubizo cyuzuye urujijo atanga.
(3) Icyaha ashinja padiri cyo kwanga Abatutsi !
Reka dusesengure buri ngingo.
I.MARC MATABARO YABAYE UMUSILIKARI
Kugeza ubu Marc Matabaro ntiyajya atangaza ko yigeze kuba umusilikari ! Ubu noneho yiyemeje kubiduhishurira muri aya magambo :
« Wenda agasuzuguro Padiri afitiye abasirikare kamwumvisha ko ikintu cyose kirimo abasirikare kiba kigamije kumena amaraso n’intambara. Rero njye nk’umuntu wabaye mu buzima bwa gisirikare hafi imyaka irenga 15 ntabwo nakwihanganira ako gasuzuguro. Igisirikare gisobanura discipline, Gushyira mu gaciro, kumenya uwo urwana nawe n’ingufu afite, kugaragaza ingufu zishobora gutuma uwo muhanganye adafata icyemezo cyo kurwana (dissuasion) n’ibindi… »
Gusa rero n’ubwo Matabaro atubwiye ko yabaye umusilikari, hari ibindi bisobanuro yirinze gutanga kuko ahari byamuviramo ikimwaro. Dore ibibazo twibaza nabyo azabidusubize :
*Yabaye umusilikari mu yihe myaka ?
*No d’Immatricule ?
*Yari afite iyihe grade?
*Yabaye mu kihe gisilikari: muri Ex-FAR ? Mu Bacengezi ? Muri FDLR? Muri FPR-Inkotanyi? Muri APR? Mu gisilikari cya Norvège?
Mu gihe Matabaro ataradusubiza ,twahera ku byo tuzi tukishakira ibyo adatinyuka kuvuga:
(1)Mu kiganiro mperutse kugirana na Matabaro kuri radiyo Ijwi rya rubanda yatangaje ko afite imyaka 38. Ni ukuvuga ko muri 1994, ubwo Igisilikari cya Habyarimana (FAR) cyasenywaga, Matabaro yari afite imyaka nka 20 gusa. Ni ukuvuga ko atigeze ajya mu ngabo za FAR kandi n’iyo yaba yarazinjiyemo ntiyaba yaramazemo imyaka 15, keretse aramutse atwemeje ko yinjiye mu ngabo afite imyaka itatu gusa y’amavuko!
(2)Matabaro ntashobora kuba yarabaye umusilikari wa APR kuko amakuru atanga avuga ko icyo gisilikari kigizwe n’Abatutsi 100% yerekana ko Matabaro ashobora kuba atazi uko icyo gisilikari gihagaze muri iki gihe! Kereka niba ba Bahutu bose bahoze muri EX-FAR bacyinjijwemo barishwe ntitubimenye, yenda hakaba hasigaye Jenerali Rwarakabije gusa tukaba duhora tumwerekwa kuri televiziyo mu buryo bw’umutako!
(3)Biragaragara ko hasigaye ahantu hatatu Matabaro yaba yarakoreye ibyo yita ubuzima bwa gisilikari:
a)Matabaro yigiye ibyo gukoresha intwaro mu Nterahamwe kuko zo zitazuyazaga kwakira n’abana b’imyaka nk’iyo yari afite mu 1994! Icyo gihe byaba bisobanuye ko Matabaro yaba yarishoye mu bwicanyi bwarimbuye Abatutsi, none ubu akaba yifuza ko abicanyi yikundira batikije Abahutu aribo bafata ubutegetsi, yenda akaba yarijejwe ko azagororerwa kudacirwa urubanza !
b) Matabaro yabaye muri FDLR (cyangwa mu mutwe wiyise ABACENGEZI), akaba ariho yatorejwe ibyo kwicana, kugeza n’ubwo uwo mutwe ufatwa nk’Uwiterabwoba! Ikindi giteye kwibaza mu mvugo ya Matabaro ni ibigwi avuga FDLR mu gihe abandi benshi bipfuka mu maso iyo bumvise iryo zina! Niba atabiterwa n’uko yayibayemo, Matabaro arataka FDLR ibigwi itagira mu buryo bwa SIASA kubera ko hari icyo ashaka kuyisaba! Tuzakomeza kubitohoza neza!
c) Matabaro ashobora kuba yarabaye KADOGO muri FPR-Inkotanyi guhera muri za 1990 (yari afite imyaka nka 15!), kandi tuzi ko izo za Kadogo ari zo zatojwe kumena amaraso zitagisha imitima inama, kugeza n’ubwo zisatura inda z’abagore batwite nta mususu! Matabaro, aho nturi umwe muri bene abo ukaba ukitwihishemo?
Nkurikije ibyo Matabaro yiyandikira n’ubwira afite mu kuvuganira abasilikari babaye IBYAMAMARE mu kurimbura abaturage b’Abasivili, birumvikana ko Matabaro ari umwe muri bene abo ! Ibyo avuga byose abivuga mu nyungu ze, agamije kwirengera no kurengera Abicanyi bamuyoboraga! Iyo Matabaro ajya kuba umusilikari waranzwe na discipline nk’uko abivuga yajyaga no kumenya ko umusirikari utumvira abategetsi b’igihugu cye cyangwa se nibura ngo yitangire kurengera abaturage barengana nta kandi gaciro ashobora kugira! Yenda kubatuka ngo niba “USELESS” ni ugukabya, ariko bene abo bantu bagomba kwigizwa kure y’abaturage, bakiberaho batuye mu buroko cyangwa mu bwihisho mu gihe bagitegereje icyo Inkiko zizabagenera, nicyo cyaha benshi amahoro.
Na none kandi umuntu ntiyabura kwibaza iki kibazo: niba se Matabaro ari umusilikari uhangayikishijwe no kurengera abaturage “Ingabo z’Abatutsi 100% “zikandamije kandi zikaba zidahwema kubarasa, arakora iki muri Norvège, yagiye mu ishyamba ? Matabaro, muri Norvège niho uzahagurukiriza igitero kizakuraho Paul Kagame?
Uko byamera kose, Matabaro ni Umusilikari kuko we ubwe yemeza ko n’abirukanywe mu gisilikari bahamana amapeti yabo (ba Liyetona Jenerali bakaguma kuba abakuru b’Ingabo batagira!). Ariko igitangaje kurushaho ni uko Umusilikari Matabaro na bagenzi be bashaka gukora politiki ku mugaragaro! Bazabe se batazi ko mu mategekonshinga yose yabaye mu Rwanda, guhera mu 1962 kugera n’uyu munsi , abasilikari babujijwe gukora politiki ? Kandi impamvu amategeko abuza abasilikari gukora politiki ni uko bayikora nabi: Burya rero ngo ikiranga ingoma y’Abasilikari ni uko iyo basumbirijwe nta kindi gisubizo birirwa batekereza uretse KURASA NO KWICA, mbese nk’uko Matabaro adahwema kubivuga no kubyandika !
Kandi rero urugero rw’amateka y’u Rwanda rurabitwereka neza:
(1)Abasilikari bakoze Coup d’Etat mu 1973, bishe Perezida Kayibanda w’Umusivili wari waratowe n’abaturage, bagerekaho no gusogota Abanyapolitiki bose b’ingenzi bakomokaga i Gitarama. (Soma liste y’abishwe ku mwisho w’iyi nkuru). Ngo nicyo gisubizo bari babonye.
Uko ubwo butegetsi bwagiyeho ni nako bwavuyeho : bwabonye butsinzwe urugamba rwa gisilikari busanga igisubizo ari ugukerera Abatutsi b’Inzirakarengane. KWICA abaturage ni cyo gisubizo abasilikari bo mu Rwanda bahorana.
(2)Ubutegetsi bw’Abasilikari ba FPR bwagiyeho(1994) bwoga mu nyanja y’amaraso = miliyoni y’Abanyarwanda yahasize agatwe ! N’ubu kandi ntiburunamura icumu !
(3)Matabaro n’abafatanya-cyaha-bikorwa be nabo bati : dufite umuti, ni uwo guteza indi ntambara, tugakuraho Kagame, natwe tukayobora NKA WE !Bibaye impamo, akaboko kishe inkware uhora ukabangaritse!
Aha niho hakwiye kumvikana neza :
Politiki y’u Rwanda yishwe n’Abasilikari b’Abicanyi ! Niba habaho abasilikari batari abicanyi simbizi, ikigaragara ni uko ntacyo bakoze, na n’ubu kandi ntacyo bakora ngo babuze abicanyi ruharwa gutsemba abaturage no kuzambya igihugu !
Icyo twasaba abasilikari b’Abanyarwanda ni uko bafungura amaso, bakaba « réalistes »nk’uko Matabaro abyigamba yibeshyera ! Le constat est sans appel : Politiki y’abasilikari niyo yatwiciye igihugu !
Igihe kirageze ngo Abanyarwanda bahindure imyumvire, basezerere ku mugaragaro Abasikari bose muri politiki. Ibya politiki abasilikari nibabireke babiharire abanyapolitiki b’Abasivili, nibwo igihugu cyacu kizagira amahoro ,kigakunda kikagera kuri DEMOKARASI.
Umusilikari nyawe aharanira kurinda ubusugire bw’igihugu cye kugira ngo budahungabanywa n’umwanzi uturutse hanze. Uwo niwe bagomba gusenya ! Ubwo kandi baba biyemeje no kumenera igihugu amaraso yabo igihe bibaye ngombwa ! Abasilikari b’abanyarwanda bo wagira ngo barahiriye kumena amaraso y’abenegihugu bakagombye guhumuriza no kurindira umutekano ! Bazumva ryari ko abanzi b’u Rwanda atari abenegihugu! Nyamara se Abanyarwanda b’inzirakarengane sibo badahwema kuraswa no kwicwa n’imbunda zaguzwe mu misoro batanze biziritse umukanda ! Ishyano riragwira ni ukuri !
Nanone ariko igitekerezo nk’iki ntidutegereze ko Matabaro (n’abameze nka we) yagishyikira kuko ahari, iyo mu ishyamba aho yatorejwe, yabeshywe ko Abasilikari b’Abicanyi ari bo bazi gutegeka igihugu bonyine ! Nyamara wareba uko abo basilikari bumva ibibazo by’igihugu, ukumirwa !
II.DORE UKO UMUSILIKARI MARC MATABARO YUMVA INZIRA Y’UKWIBOHOZA KU NGOMA Y’IGITUGU.
Matabaro arabivuga muri aya magambo :
« Niba ntanze igitekerezo nkavuga ko opposition yakwisunga ababaye muri FPR no mu gisirikare ngo babashe kumvisha bagenzi babo, babanye, bakuranye, bakoranye ko bagomba guharanira amahinduka, demokarasi n’amahoro arambye mu Rwanda, icyo gisirikare kikanga gukurikiza amategeko agirira nabi abaturage, ntabwo Padiri Nahimana yagombye kubyuririraho ngo n’inzira y’intambara.
Kutabwiza Kagame umunwa gusa ntibivuze intambara gusa, hari force de dissuasion yaterwa n’abaturage n’abasirikare bashyize hamwe batamushyigikiye kuko Kagame nta na rimwe ashobora kwemera gushyikirana adasumbirijwe ».
A.Ikibazo Matabaro agishushanya atya :
(1)Mu Rwanda ,abaturage bari ku ngoyi y’ingoma y’igitugu cya gisilikari kigizwe n’ubwoko bumwe bw’Abatutsi , ku rwego rwa 100%.
(2) Abaturage bagomba kubwibohozaho banyuze mu nzira ya REVOLISIYO.
(3)Ariko abaturage nibashaka kwigaragambya, kiriya gisilikari cy’Abatutsi 100% ntikizazuyaza kubarasa ku itegeko rya Kagame.
B.Igisubizo Matabaro atanga kiratangaje :
(1)Matabaro ateye intambwe: yemeye ko revolisiyo ishoboka kandi ko abaturage babyiyemeje bashobora kwibyaramo « une force de dissuasion ».
(2)Ariko ibyo ntibimubuza kongera gutera urujijo ashaka kutwumvisha ko Abasilikari b’abicanyi bahoze muri FPR ngo aribo bonyine babwira igisilikari cy’Abatutsi kiri ku butegetsi ko kitagomba kurasa abaturage baharanira kugihirika kugira ngo basubirane uburenganzira bwabo!
Uwo murimo niba abahoze muri FPR bawushoboye se ni nde wababujije kuwukora? Ni Padiri Nahimana ? Kugeza ubu se ninde wabujije abasilikari gufatanya n’abaturage kwibohoza niba koko babona ko abaturage barengana?
Muri make Matabaro asanga ko abaturage bazashobora gukora revolisiyo yo guhirika ubutegetsi bw’abasilikari bubakandamije ari uko abo basilikari bari ku butegetsi babifashijemo abaturage. Mu yandi magambo ni ukuvuga ibintu bibiri :
*ko abaturage bagomba gukora revolisiyo ari uko babanje guhabwa uruhushya n’abasilikari bari ku butegetsi !
* Ko IGISILIKARI gikandamije abaturage ari cyo ubwacyo kizikura ku butegetsi !!!
C.Uko tubibona
Ubu se uwakwivugira ko imitekerereze nk’iyi ya Matabaro (un raisonnement insensé) idafite umutwe n’ikibuno yaba abitewe no kwiyemera ?
Nyamara mu gucurikiranya imvugo bigeze aha, hari IBANGA RIKOMEYE cyane Matabaro agamije gutambutsa :
(3)Kuri we, abaturage nibo bafite ingufu kurusha abasilikari bari ku butegetsi (kandi iri jambo ryo ni ukuri kw’impamo !) bityo Matabaro akaba agendereye gutongoza abaturage ngo bemere gushyigikira Abasilikari bavuye muri FPR kugira ngo nabo bashobore kwifatira ubutegetsi ! Mu yandi magambo, Abasilikari bahoze muri FPR (n’ubu kandi bakiyirimo kuko batigeze bayirukanwamo !) bakeneye ko abaturage babafasha guhirika ubutegetsi bwa Paul Kagame kugira ngo abe aribo bayobora igihugu !
IBANGA ni iri : Si REVOLISIYO rero abasilikari b’abicanyi bakeneye ahubwo ni COUP D’ETAT (Matabaro ntakitiranye ibintu!), yakorwa abaturage babanje kugirwa AGAKINGIRIZO. Mwibuke ikinamico ryo kwirukana Abatutsi mu mashuri no mu kazi ryabanjirije Coup d’Etat yo muri 1973 !! ! Uzi ko amateka ajya yisubiramo koko ?
Gusa rero ntitwibagirwe ko abo basilikari Matabaro ashaka ko bafata ubutegetsi ari babandi nyine babaye IBYAMAMARE mu kurasa abaturage ! Abo basilikari b’abicanyi bafatanyije na Afande Matabaro nibamara gufata ubutegetsi, abaturage bazaba batanze ibindi bitambo bitagira ingano bazagororerwa iki ? Ntacyo bazunguka : hazaba havuyeho abicanyi twari tumaze kumenyera, (yenda bari batangiye kumva ko bicanye bihagije !), hajyeho abagifite ubukana bwo kurushaho kwica abaturage ! Hanyuma bazishyiriraho inzego z’ubutegetsi bihishamo n’amategeko abarengera, kugira ngo batazacirwa imanza….bityo batyo Abanyarwanda bazahore muri iyo mbyino isesa amaraso ubuziraherezo!
Koko abo basilikari Matabaro atubwira si Ibimanuka bivuye mu ngabo zo mu ijuru uyu munsi, yenda ngo tubasenge ubweramutima baranganwa ! Abo Basilikari Matabaro ari kwamamaza ni babandi twiboneye n’amaso yacu igihe bicaga rubanda rw’Abasivili izuba riva, kandi nta kimenyetso na kimwe kitwemeza ko bahindutse mu mutima, au contraire !
Niba abasirikari Matabaro arata ibigwi bashaka intambara yo gukiza abanyarwanda ingoma y’igitugu bo ubwabo bishyiriyeho , nibafate iy’ishyamba bareke kujijisha babyiganira mu mashyaka mashya bagamije gushyiraho ari uko babanje GUCURANURA no kurimbura ayasaga n’aho amaze gushinga imizi. Nibarenge iturufu yo kurondora ibyaha by’ubwicanyi bakoreye abakuru b’ibihugu n’izindi nzirakarengane, kuko tubizi, maze ahubwo bemere ko inshingano y’ibanze y’umunyapolitiki mwiza ari ukwemera kuganira no kujya impaka n’abandi (débat contradictoire) hagamijwe ko UKURI kwajya ahagaragara, n’uko UBUTABERA bwatanga ibisubizo bikwiye:abagiranabi bose bagahanwa cyangwa se bagahabwa imbabazi, mu nzira zumvikanyweho.
Umwanzuro kuri iki kibazo :
Ubukana Matabaro afite mu gushinja icyaha cyo gukorera Kagame abatabona ibintu nka we bwerekana ko, uretse gushaka gucirira urujijo, Matabaro ari mu bagambiriye kutubeshya ko ikibazo cy’u Rwanda ari Paul Kagame wenyine, naho ingabo ze zo, ngo ziramutse ziyobowe n’abo muri RNC, ngo ntizakongera kurasa abaturage !
Aha rero hari ikibazo gikomeye : niba abo basilikari bo mu bwoko bumwe b’Abatutsi 100% nk’uko Matabaro abita, bakunda abaturage cyane kurusha Kagame, kandi bakaba ari intwari ndetse barangwa na disipuline no gushyira mu gaciro da ( !), bakaba bazi umwanzi bahanganye (Kagame) n’ingufu ze, kandi bashobora kumubuza gufata icyemezo cyo kurwana….barabuzwa n’iki gufata Kagame mpiri maze ngo ibintu bihinduke hatagombye kumeneka amaraso menshi n’abaturage batagizwe igikoresho gitindi ! Icyo gihe twaba tumenye ko analyses za Matabaro atari nka za nzozi z’umutindi… !
III.ICYAHA CYO KWANGA ABATUTSI MATABARO AHORA ATSINDAGIRA PADIRI NAHIMANA NACYO NI URUJIJO RUSA !
(1)Matabaro ni we ubwe wemeza ko igisilikari cya Kagame kigizwe n’ubwoko bumwe bw’Abatutsi 100%, birumvikana ko ubwo kirengera mbere na mbere inyungu z’Abatutsi, ngo ndetse kikaba kitazuyaza kurasa Abahutu baramutse biyemeje guhaguruka bagaharanira uburenganzira bwabo !
(2)Uyu Matabaro ni we na none wemeza ko Padiri Nahimana akorera FPR ndetse akaba akunda Kagame (w’Umututsi !) ku buryo ngo yaba « yaramurwariye indege », ni ukuvuga ko amwikundira birenze igipimo !
Ikibazo : Abandi Batutsi padiri Nahimana yanga, Matabaro ashaka kuvuga ni bande ?
Igisubizo: Hari ibisobanuro bibiri gusa bishoboka!
(1)Kuri Matabaro, Abatutsi nyabo ni bariya 4 bo muri RNC gusa ! Aha umuntu yakwibaza niba Matabaro yarize ya chapitre biga mu mashuri abanza yitwa inganyagaciro ! Niba abandi barayize Matabaro yasibye nagiraga ngo mubwire ko njye nayize kandi nkihatira kuyumva !
(2)Matabaro ashobora kuba ari Umututsi w’umwibone bityo kutabona ibintu kimwe na we akaba aribyo yita kwanga Abatutsi ! Iyi turufu nayo turayimenyereye, ni ya logique igaragara mu Itegeko rihana ingengabitekerezo ya jenoside ryamariye Abahutu b’inzirakarengane mu kagozi ! Aho si « logique nshya »! Njye siyo nize ! Aho iyi logique nshya ya Matabaro ntiyaba yarahimbwe n’Abasirikari bishoye muri politiki ?
Uretse ibyo bisobanuro byombi dutanze haruguru nta kindi mbona Matabaro yaheraho anshinja kwanga Abatutsi ! Ndamwibutsa ko njye ntazi kurashisha n’itopito kandi nkaba nta maraso y’umututsi, umuhutu , umutwa cyangwa umunyamahanga amabarwaho !
REKA DUSOZE TWIYIBUTSA IGITEKEREZO CY’INGENZI
(1)Guhera mu 1973, ikibazo u Rwanda rufite ni iki ngiki : ABASILIKARI MURI POLITIKI ! Iyo bafite ubutegetsi nta kindi gisubizo(mode opératoire) bagira kitari muri aya magambo :
KWIKUBIRA-GUCECEKESHA-KURASA NO KWICA ABENEGIHUGU !
(2)Nicyo kidutera kwemeza ko mu Rwanda hakenewe REVOLISIYO y’ABASIVILI!
(3)Iyaba Abasivili bose banyumvaga ngo baze duhaguruke twese duhangane n’Abasilikari batazi umurimo wabo, nka ba Matabaro!
(4)Nihashakwe uburyo bwose bwo kumvisha Abanyarwanda ko umusilikari wambaye Uniforme agomba kubarizwa muri caserne, ntayisohokemo adahawe amategeko n’abategetsi b’Abasivili bayobora igihugu cye.
(5)U Rwanda rukeneye «Une vraie Armée républicaine », ikorera inyungu za rubanda aho kuba amaboko matindi y’abanyigitugu bahonyora uburenganzira bw’Abenegihugu.
(6)Abasilikari nibarekera Abasivili urubuga rwa politiki, nibwo igihugu cyacu kizagaruka mu nzira nzima, kikava mu GICUCU CY’URUPFU (Orbite de la mort), cyashowemo n’abafite uburambe mu kurasa no kumasha abaturage. Nibwo Abanyarwanda bazongera bagasabana batishishanya, Inyabutatu ijya mbere ntiyongere gusubira inyuma ngo iryane, demokarasi igashinga imizi, Imana ikongera kwibuka ko igomba kwirirwa ahandi ariko igataha i Rwanda.
Ihumure ku Banyarwanda mwese mwazahajwe na politiki yica.
Padiri Thomas Nahimana
Dore amazina y’abo banyapolitiki ba Repubulika ya mbere bishwe urw’agashinyaguro nk’uko tubisanga mu gitabo cya Shyirambere J. Barahinyura, Le Général-major Habyarimana, 1978-1988 : Quinze ans de tyrannie et de tartuferie au Rwanda.
Kayibanda Grégoire, perezida wa repubulika
Muyaneza Augustin, Ministre(Gitarama)
Bizimana André, Ministre(Gitarama)
Harerimana Gaspard, Ministre(Gitarama)
Nyiribakwe Godefroy, Secretaire d’Etat(Gitarama)
Minani Frodouard, Ministre (Gitarama)
Nzanana Fidèle, minister( Kibuye)
Kaberuka Emmanuel, Ambassadeur
Ndahayo Claver, Secrétaire Député à l’assemblée nationale(Gitarama)
Mbarubukeye Athanase, Secrétaire exécutif du Parti (Gitarama)
Niyonzima Maximilien, Secrétaire régional du Parti(Gitarama)
Ntarikure Elie, Secrétaire Général(Gitarama)
Hodari Alipe(Secrétaire particulier de la Présidence de la Republique (Gitarama)
Kanani Aminadab Président de la Cour d’appel, Chambre de Ruhengeri(Gitarama)
Munyandamutsa Philippe, Président de la Cour d’appel, Chambre de Kigali(Gitarama)
Gakire Jean,Secrétaire Général, (Gitarama)
Kalisa Narcisse, Secrétaire général(Gitarama)
Ndandari Gaspard, Administrateur de la Banque Nationale du Rwanda(Gitarama)
Muvunankiko Gerard, Député(Gitarama)
Misago Mathias, Député(Butare)
Shumbusho François, Directeur général(Gitarama)
Ugirashebuja J.Eric, Directeur général( Gitarama)
Bizindori Louis, Directeur de l’ONACO(Gitarama)
Mivumbi Damien, Directeur Général (Gitarama)
Ndahimana Stanislas, Directeur Général(Gitarama)
Nyamwasa Gallican, Officier(Butare)
Twagirayezu Aloys, Officier
Zihinjishi Oscar, Officier
Niyoyita Dominique Officier(Gikongoro)
Bisabo Aloys,Officier
Habimana Mathias, Officier
Habimana Siridion, Officier
Muganimfura Aphias, Député National
Ntirushwa Siridion, Député National
Nubashyimfura Charles, Député national
Nyabuhene Fidèle, Député National
Ndutiye Justin, Député National
Mporanyi Prosper, Agent de la sûreté Nationale
Turatsinze Désiré, Directeur à la caisse Sociale
Musabe Jules-simon, Diplomate
Ntaganzwa Alexandre, Directeur
Mlle Kabarenzi Agnès, Fonctionnaire
Kanakuze Omar, Commerçant-Gitarama
Gasamunyiga Melchior, Directeur général à la Présidence
Kabandana Pierre-Célestin, Sans fonction officielle.
Sebagabo Athanase, Inspecteur d’Arrondissement
Twagirayezu Epimaque, Agent de la sureté
Musabe Jules-Simon, Diplomate
Bizimana Izaie, Fonctionnaire (à la caisse sociale)
Semanyenzi Alfred, Fonctionnaire agricole
Twagirimana Boniface, Fonctionnaire agricole
Bitsinduka Alphonse
Mbaraga Augustin
Ndakebuka Godefroy
Niyibizi Canisius
Nkurunziza Cyprien
KWIBESHYA (lundi, 04 juin 2012 17:01)
COMMENT 323 URABABAJE NONE SE CYAHANUWE N’INSHUTI ZE? KANDI MUZIVAMO URAGIRANGO UTUBWIREKO YA RAPPORT YASOHOTSE LE 31 MAI ARIYO?KUVUGAKO YIBEREYE MU IJURU URIHENDA NO MU MURIRO BARAMWANZE AHUBWO ASHOBORA KUBAYARASANZE MUCUTI MINISTRE HARELIMANA MU RWABAYANGA?CYANGWA AKIBEREYE KU GASI BADOLITE;MISIYO YAHAWE N’IYO GUTUMA ABANYARWANDA BENSHI BAPFA ABANDI BAKANGARA niba alibyo witwa GUKUNDA IGIHUGU NO KUCYITANGIRA!!!!KOMERA

robotstxt: allowed

filter: keep


text:
Icyaha Cy’uburozi
gusubiramo: Mahmud Sibomana
umwirondoro uhinye
Gusobanura uburozi icyo aricyo n’ububi bw’uburozi mu muryango ingero zigaragaza umurozi , ayat na hadithi zigaragaza uburozi ko ari icyaha ndetse n’umurozi ari umuhakanyi umuntu ntashobora kuba umurozi keretse abanje guhakana imana ALLAH agaragaza ko umurozi n’uburizi bwe byose ni ibya shaytwani kdi na wawundi uzajya mu murozi azaba ari mu bikomeye kdi azbari ari hafi yo kugwa mu buhakanyi imana ibiturinde umenye umurozi ntakamugane kdi namugana iswala ze ntizizemerwa iminsi 40
amatsinda:


text:
Ntangajwe no kugwa kuri iyi nkuru imaze iminsi kuri uru rubuga.None ndashaka gusubiza Kamali,n’ubwo ntazi ko inama yanjye izamubera igisubizo.Biranashoboka ko yabonye abandi bamugira inama nk’uko yabyifuzaga.Iyaba yari yashyizeho aderesi,njyewe n’umugabo wanjye twari kuzamusura tukabiganiraho twitonze.
Gusa burya nyine,hari ubwo ibintu byicwa no kutabimenya.Birashoboka ko umudamu wawe yamaze kurambirwa kubikora ku buryo bumwe,nawe ukaba utajya umufasha guhindura cyangwa ngo umubwire uko ubyifuza.
Soma iyo nkuru hano: Byarandenze:Hashize igihe nifuza bizu
Nkurikije uko ubyivugira,naketse ko ibyo wita ko agutera umugongo,ahubwo ari ukuwugutegera ngo arebe ko umukikiriza mu manyankinya nk’ikimenyetso ko ukimushyigikiye!
Naho kureba hirya,aho si ukugira ngo nawe umuhere bizu mu rwunganiro rw’ijosi(dans le cou)nk’abakireba mu cyerekezo kimwe?Aho ntujya wibagirwa ko utari uwo guhabwa gusa,nawe ugomba gutanga?Ngaho gerageza n’ibyo uzatubwire…
Tekereza nko kuri iyi Saint Valentin,ugize utya ukamwereka ko udushya tutagushiranye, ko ahubwo ari igihe cyari kitaragera!Ntazabyibagirwa na rimwe.Indabo gusa ntizihagije.N’ibindi ntuzabyibagirwe.
Ni njye Mukankusi Marie-Ange/GIKONDO


text:
Mu minsi ishize mu karere ka Muhanga hagiye hagaragara impfu z’abicanye kubera kutumvikana ku bibazo bafite mu miryango yabo.
Bamwe mu batuye mu karere ka Muhanga baratunga agatoki ubukene n’ubushomeri, kuba ntandaro y’impfu zikunze kugaragara muri imwe mu miryango itandukanye.
Bakavuga ko kuba amafaranga yarabuze ndetse n’imikorere yarahindutse igatuma abagabo basigaye birirwana n’abagore babo kubera kubura icyo bahugiraho ,bigatuma babona ibyo bita amakosa akorwa n’abafasha babo ndetse hakabaho guterana amagambo bityo hakaba intonganya zituma bamwe bicana kubera kutihanganirana.
Abenshi mu bagore bavugako cyera abagabo babo mu masaha ya ni mugoroba babaga baganira n’abandi ku tubari ariko kuri ubu ngo byarahindutse kuko imikorere ya kera itandukanye cyane n’iyubu bigatuma abenshi mu bagabo amasaha yo kuba ku tubari yasimbuwe no kuba mu rugo,bigatuma abagabo babona ibyo batajyaga babona bigatuma ukubahana kw’abashakanye buba bwa ntabwo.
UWAMALIYA Beatrice akaba umuyobozi w’aka karere avuga ko bamaze gufata umwanzuro wo gufasha abagiye kubana bakabanza kwigishwa ku mibanire ndetse no kubibutsa inshingano zabo mu muryango ndetse no gufasha umugoroba w’ababyeyi ugakora neza .
Yagize ati"Ubusanzwe usanga mu miryango yacu hakunda kuba ibibazo bijyanye no kuba hari agasigane ku ikoreshwa ry’umutungo ntibabyumvikaneho ikinsi ni uko usanga abantu bahuye bakabana ariko buri wese atazi uko mugenzi we ateye n’ibyo yanga kugirango hirindwe amakimbirane gusa twatangiye kuganiriza abagiye kubana byimbitse bakamenya inshingano zabo no kurebera hamwe uko imigoroba y’ababyeyi ikora no kuyiha ingufu ngo hirindwe amakimbirane anaganisha ku mpfu za hato na hato mu miryango nkaba mbona bizadufasha kurandura ibibazo mu miryango yacu".
Mu nama y’igihugu y’umushyikirano ku nshuro ya 14, Nyiricyubahiro umushumba wa Diyoseze ya Byumba Sereveriyani Nzakamwita yasabye abari bayitabiriye ko bakwita ku bibazo byugarije umuryango dore ko ariho hari ipfundo rikomeye rituma abashakanye bicana ndetse imibereho yabo igasubira inyuma abana ntibabone ibyo bakagombye kubona babihawe n’ababyeyi babo.
AKIMANA Jean de Dieu


text:
Rubavu: Haracyakenewe imfashanyigisho ijyanye n’integanyanyigisho nshya
Yanditswe na MUGISHA BENIGNE
Abarezi baratangaza ko ikibazo bahura na cyo mu myigishirize yabo ari imfashanyigisho zidahagije zijyanye n’integanyanyigisho nshya, bagasaba ko babigezwaho kugira ngo babashe gukora neza umurimo wabo.
Ibi ni ibitangazwa n’abarezi bo mu mashuri abanza n’ayisumbuye bo mu Rwunge rw’amashuri rwa Kanama Catholique, mu karere ka Rubavu ubwo basurwaga n’itsinda rya Minisiteri y’Uburezi rigamije kugenzura urugero rw’ireme ry’uburezi mu mashuri n’imbogamizi zihari.
Umuyobozi w’ishuri mu Rwunge rw’amashuri rwa Kanama Catholique, Uzaribara Denis, yagaragaje imiterere y’uburezi muri iki kigo ayoboye n’imitsindire y’abanyeshuri, avuga ko mu myaka 3 ishize abanyeshuri bose batsinze ibizamini bya Leta mu byiciro binyuranye by’amashuri, ndetse muri uyu mwaka abanyeshuri bagera ku 126 bo mu kiciro cy’uburezi bw’ibanze bw’imyaka 9 bakaba baratsinze neza banahabwa n’amabaruwa abajyana kwiga mu bigo bicumbikira abanyeshuri.
Ati “Mu by’ukuru ku bijyanye n’imitsindire y’abanyeshuri turagerageza, nta nyuguti ya U abanyeshuri bacu mu byiciro byose bigeze babona mu myaka 3 ishize, ndetse uyu mwaka twabonye abagera ku 126 bahawe amabaruwa abajyana kwiga mu bigo bibacumbikira.”
Avuga ko abarezi bafite ubumenyi bwo kwigisha amasomo bashinzwe kandi ko babikorana ubwitange buhanitse mu gushakashaka no kongera ubumenyi basanganywe.
Umwarimu wigisha isomo ry’amateka mu myaka ya 3,4,5 na 6, Nikobahoze Sylvere na we yafashe ijambo agaragaza ko ibintu bigenda neza mu myigishirize yabo, ariko ko hakiri imbogamizi bahura nayo ijyanye n’imfashanyigisho z’ibitabo.
Yagize ati “Mu by’ukuri dufite ubumenyi mu masomo dutanga kandi dufite ubushake n’ubushobozi, ariko turahura n’ikibazo k’imfashanyigisho z’ibitabo zidahagije ngo tubashe guha abana imikoro, nta buryo na bumwe umwarimu yakoresha mu gutanga ubumenyi nta mfashanyigisho zihagije zihari kandi abanyeshuri baba bakeneye icyo bifashisha ngo bayikore.”
Avuga ko mu kwigisha bakoresha cyane uburyo bw’ikoranabuhanga mu gutegura amasomo batanga ariko bikaba atari uburyo bwiza kuko bashobora kubaha ubumenyi burenze ubushobozi bwabo cyangwa se bakabaha uburi hasi bitewe n’uko nta mfashanyigisho ikubiyemo uburyo bwo gutanga isomo baba bafite kongeraho ko umunyeshuri aba adafite igitabo kimufasha gusubiramo no kumva bwa bumenyi yahawe.
Naho Musabyimana Fidel we wigisha isomo ry’ubutabire, avuga ko abigisha amasomo ya siyansi bahura n’ibibazo byo kutagira za laboratwari kandi bafite amashami ya siyansi.
Ati “Twe twigisha amasiyansi duhura n’imbogamizi zo kutagira laboratwari twigishirizamo abanyeshuri ibijyanye n’ubumenyingiro muri siyansi, dufite amashami ya siyansi yashyizweho na Minisiteri y’uburezi ariko nta laboratwari dufite.”
Avuga ko hari n’aho usanga inyubako za laboratwari zihari ariko nta bikoresho byayo bihari agasanga rero ari imbogamizi ku kugera ku ireme ry’uburezi.
Ku bijyanye n’ikibazo k’imfashanyigisho, Umugenzuzi muri Minisiteri y’Uburezi Habiryayo Athanase, yabibukije ko bafite ikoranabuhanga hafi ryabafasha gukora ubushakashatsi no kubona ibikubiye mu nteganyanyigisho nshya bakabasha kubitunganya mu buryo bwo kubyigisha abanyeshuri.
Ati “Ntimufite uburyo bw’ikoranabuhanga bwo kugera ku makuru yose y’uburezi, ku nteganyanyigisho nshya no gukora ubushakashatsi? Mwakoresheje uburyo buhari kandi bubegereye mukigisha abana n’ibibura bikazabageraho vuba ariko amasomo arimo gukomeza.”
Ngirumpatse Philip na we ni umurezi, wagaragaje ikibazo k’ibikubiye mu masomo amwe n’amwe mu nteganyanyigisho nshya, avuga ko hari aho ubumenyi burenze ubushobozi bw’abanyeshuri ku buryo ubwo bumenyi budakwiye kuba buri mu mashuri yisumbuye.
Yagize ati “Kwigisha umwana ikinyabutabire cya ‘Nitrogene’ ni ukumuha ubumenyi butari ku rwego rwe, ibyo ubundi byigishwa mu mashuri makuru, umwarimu abura uko abisobanurira umunyeshuri ngo abyumve kuko ari ubumenyi buhanitse”.
Dr Gasingirwa Christine uyoboye itsinda ry’ubugenzuzi mu Karere ka Rubavu yabwiye abarezi ko uyu ari umwanya mwiza wo kugaragaza intera bagezeho mu burezi n’ibibazo bahura nabyo mu rwego rwo kubishakira ibisubizo.
Ati “Turi ahangaha kugira ngo dusase inzobe, tubwizanye ukuri ibijyanye n’uburezi n’imbogamizi zo kugera ku ireme ry’uburezi. Abarezi bari hano nibatubwire natwe tuje ngo dufatanye turebe uburyo twazamura uburezi bw’u Rwanda, twese rero biratureba kandi turi abafatanyabikorwa mu burezi.”
Dr Gasingirwa kandi yasabye abarezi guhora bihugura mu masomo bigisha, bakoresheje ikoranabuhanga ryabegereye, bityo bakagira ubumenyi buhambaye kugira ngo babashe kubugeza ku banyeshuri bwuzuye.


text:
YASUWE 14
Ibi ni bimwe mu bitangazwa n’Inararibonye mu mateka y’u Rwanda zemeza ko kuba urubyiruko n’Abanyarwanda bose muri rusange bagaragaza inyota yo gukora aho gutegereza akimuhana, ari indangagaciro yo kwigira no kwishakamo ibisubizo ituruka mu miyoborere myiza u Rwanda rufite muri iki gihe.
Umugiraneza Régis, amaze imyaka isaga 4 akora ubushakashatsi ku gihingwa cy’ibijumba, ndetse akaba yaratangiye gukoramo imigati mbere yo kugeza na biscuits (ibisuguti) ku isoko.
Uyu musore wize ubuhinzi n’ubworozi muri kaminuza y’u Rwanda, yemeza ko ikigo gitunganya ibijumba afatanyije na bagenzi, gifite agaciro ka miliyoni zigera muri 70 mu myaka ine gusa. Intego ni ukugeza ibicuruzwa byinshi ku isoko ry’imbere mu gihugu na mpuzamahanga. Ibi byose ngo babikomora ku mpanuro Umukuru w’igihugu, Paul Kagame aha Abanyarwanda.
Yagize ati “Ndibuka muri 2013, hari umunsi Perezida wa Repubulika yaje muri kaminuza i Butare, noneho icyo gihe atuganiriza ku kintu cyitwa kwigira, ni na bwo natangiye kubitekereza cyane. Uyu munsi imyaka 4 irashize ndi muri ino kampani nta hantu na hamwe nigeze ndeposa n’umunsi n’umwe kandi urabona hari n’abakozi turimo gukoresha. Ni ukuvuga ngo byarenze n’uko twigira tugira n’abandi.”
Imyumvire yo kudategereza akimuhana, inafitwe kandi n’Umutesi Vanessa, umunyeshuri wiga mu mwaka wa mbere muri kaminuza, ariko akaba aniyungura ubumenyi mu kigo CARL Group.
Ati “Kuba nkora hano numva nanjye mfite inzozi zo kuzagira icyo nigezaho kandi nkaba ‘businesswoman’ ukomeye. Nta kuvuga ngo nzabaho mbeshejweho n’ababyeyi cyangwa ngo ikintu cyose nzakibona kubera ko mama yakoze, oya numva ko nanjye nshoboye. Byonyine kuba naragiriwe ubuntu nkaba umukobwa Imana ikampa ubumenyi mu mutwe nkaba nkora mfite amaboko mfite amaguru, numva ari cyo kintu cya mbere cyimpa imbaraga yuko ngomba gukora nkagira icyo nigezaho mu myaka ya mbere mike.”
Muzehe Karemangingo Dismas w’imyaka 82 akaba n’umwarimu muri kaminuza, yatangarije Teveviziyo Rwanda ko imiyoborere ireba kure ndetse no kwita ku burezi byabaye intwaro ikomeye yo kubaka imyumvire mishya mu banyarwanda, kwigira biba intero ya buri wese.
Yagize ati “Abashinwa bajijutse vuba aha ngaha bari abakene nkatwe hambere, ariko bagize Imana leta yabo iyobowe na Mao Zedong n’ibitekerezo bye irababwira iti mwibuke mwebwe abashinwa ko muri benshi, icya 2 ko mufite amaboko, ko mufite n’imitwe. Ntibashishikaye se bakabikoresha none u Bushinwa ibihugu byose ntibibufataho urugero! Iyi leta kubera ko buri gihe ibivuga kuri radiyo, mukabivuga kuri televiziyo, abantu bakagenda bakava aha ngaha bakareba ibindi bihugu uko byitwara, ni uko bahindura imitekerereze y’abantu. Nka kuriya bohereza abana b’abahinzi muri za Israel, kuriya babohereza gutwara indege, kuriya babashyira hafi ya za NASA ni ibyo, bakabona ko bishoboka.”
Kuri Modeste Nnsanzabaganwa, umukozi w’Inteko Nyarwanda y’Ururimi n’Umuco, ngo kwigira byahozeho mu muco w’Abanyarwanda, dore ko ari imwe mu ndangagaciro z’umuganura wizihizwa mu gihe nk’iki buri mwaka.
Yagize ati “Mbere y’umwaduko w’abazungu igitekerezo cyo kwigira cyari gikomeye cyane ndetse ku buryo cyatangiriraga no mu muryango mu bana bato, abantu bakabatoza kugira akarima k’umwihariko, kwiharika. Aho twigengeye icyo gitekerezo twagiye tugihembera buhoro buhoro kigaruka gicumbagira ariko ubu ngubu kiriho. No mu bushobozi buke bwacu hari byinshi tumaze kugeraho n’abandi batarageraho; urebye nk’ubwisungane mu kwivuza tugeze ku rwego rwiza cyane ariko si ukuvuga ko dufite amafaranga menshi kurusha abandi ahubwo dufite umutima wo gushaka kwigira no gufatanya.”
Amakuru dukesha Radio Rwanda, aravuga ko mu ihuriro nyafurika ry’abikorera ryateguwe n’umuryango Tony ELUMELU Foundation, ryabereye i Abuja muri Nigeria mu mpera z’icyumweru gishize, Perezida Paul Kagame yashimangiye ko mu rugendo rw’iterambere u Rwanda rumazemo imyaka 25, guhindura imyumvire y’Abanyarwanda biri mu by’ibanze byitaweho.
Yagize ati “Icya mbere twagombaga kurwana nacyo cyari imyumvire y’abaturage bacu. Kuko hari amateka aho abaturage bicaraga bagahabwa iby’ubuntu biturutse mu mahanga. Twagombaga gushaka uburyo Abanyarwanda bumva ko bagombaga kubaho ku bwabo. Ibi ndahamya kandi ko bireba n’abandi banyafurika. Tugomba kugaragaza uruhare rwacu nubwo twabona ubufasha tukabukoresha mu buryo butwongerera ubushobozi hanyuma tukabwubakiraho.
Impuguke n’abasesengura iby’ubukungu, bemeza kandi ko kuba u Rwanda rugeze hejuru ya 85% mu kwihaza mu ngengo y’imari, ari kimwe mu bimenyetso bikomeye bishimangira kwigira nyako k’u Rwanda n’umusaruro wavuye mu kwimakaza iyo ndangagaciro mu myaka 25 ishize.


text:
Uko yahohotewe n’umugabo we mu gihe cya Guma mu rugo
Kuva gahunda ya guma mu rugo yashyirwaho nk’imwe mu ngamba zikomeye zo kwirinda ikwirakwira ry’ubwandu bwa Covid-19, ihohoterwa rishingiye ku gitsina ryazamuye ikigero ryariho bitewe ahanini n’uko abantu bose bari mu rugo, imwe mu miryango yari ifite amakimbirane yabonye umwanya wo kuganira no gushaka umuti, ariko hari n’ aho usanga ahubwo guma mu rugo yarabaye intandaro yo gukomeza ubwumvikane buke, guhangana, dore ko ntawavaga iruhande rw’undi, intonganya za buri kanya, gushakisha amakosa ku wo mubana, tutibagiwe no gukubita cyangwa bya hato na hato akenshi bitagiraga gihanura bitewe n’uko ntawageraga mu rugo rw’undi. Ibi byose byazamuye umuvuduko w’ihohoterwa rikorerwa mu miryango, cyane cyane irikorerwa abana n’abagore.
By’umwihariko muri iyi nkuru twaganiriye n’umugore wahuye no guhohoterwa n’umugabo mu gihe cya guma mu rugo. Dore ubuhamya bwe:
Ntuye mu Gatenga, ubusanzwe mu rugo rwanjye hari hasanzwe amakimbirane ashingiye ku kutabyara, mu by’ukuri twari tumaranye imyaka ine n’umutware wanjye twarasezeranye imbere y’amategeko no mu rusengero twagiyeyo. Twabanye neza, ariko tukabona buri kwezi ndajya mu mihango, hashize amezi atandatu umutware yansabye ko twajya kwa muganga tukamenya icyaba gitera kudasama, tugeze kwa muganga batubwiye ko nta burwayi dufite, Docteur adusaba kwihangana tugategereza kandi tukirinda guhangayika cyane kuko hari hakiri kare, yaduhaye ingero nyinshi z’abo yagiye yakira bameze nkatwe ariko bakaza kubyara nyuma y’umwaka umwe cyangwa ibiri.
Twakomeje gutegereza, twumvikana kandi dushyize hamwe muri byose, iyi gahunda ya guma mu rugo niyo yanyeretse ko mu by’ukuri umugabo wanjye atishimiye uko tubayeho nta mwana, ubwo we yakoraga akazi gasanzwe ko mu Biro naho jye ngacururiza Nyabugogo, twamaze icyumweru cya mbere turi kumwe mu rugo ngakora byose guteka, isuku, gutegura…mbega nkitwara neza bishoboka, ariko mu gihe cya kumanywa twaba turi ku ruhuka nkumva aravugira mu migani ngo irungu ryo kutagira akana, ngo kurya twenyine ku manywa na nijoro, ngo abo twashyingiriwe rimwe ubu barakina n’abana babo….ntangira kubona rimwe na rimwe yanga no kuza kumeza, twagera mu buriri bikaba uko ntamvugishe tukaryama nk’abataziranye.
Uko iminsi yagendaga ishira niko narushagaho guhura n’intonganya za buri kanya zidafite impamvu, atangira kuncyurira ngo simbyara, atangira kujya areba film kuva mu gitondo kugera nijoro atamvugishije neza. Ubwa mbere bafunguye inzira yantegetse gusezerera umukozi wadufashaga imirimo yo mu rugo, ndabikora nsigara mbyikorera. Yari abonye umwanya mwiza wo kuntoteza haba kunkubita, kuntuka, kwanga kurya ibyo natetse n’ibindi bikorwa bya kinyamanswa atatinyaga kunkorera ku manywa y’ihangu.
Imitako yo mu nzu nayo ntiyasigaye, yarebaga umwiza wampenze akawangiza akambwira ko ataribyo bikenewe mu rugo rwe. Natekereje kumusiga ngo yibane nsanga naba ntaye urugo rwanjye, umugabo wanjye naramukundaga kuko twembi ntawagiraga umuryango twari twarahuye turi impfubyi, ibyo bikankoma mu nkokora nkuva ntaho najya cyangwa ngo ngire uwo mbwira ibibera iwanjye, ubundi nkanibuka ko ariwe wampaga igishoro cy’ubucuruzi nakoraga mfata icyemezo ndahihambira kugeza n’ubu turacyabana ariko ambwira ko azanyurwa ari uko abonye umwana mubyariye, hari ubwo yigeze kumbwira ko inzu ye ari nini ko akwiye kuyizanamo undi mugore akareba ko yamubyarira, ibyo nabyo narabyihanganiye sinagira icyo mbimubwiraho ariko bigahora binshengura.
Ubuzima uyu mugore abayemo hari n’abandi babubayemo, guma mu rugo yatumye ibibazo byinshi mu ngo bijya ahagaragara amakimbirane abiturukaho aba menshi n’abahohoterwa baba benshi. Abagore ndetse n’abakobwa babaye muri ubwo buzima batazi icyo bakora ngo bave mu ihohoterwa bifuza ko imiryango ibifite mu nshingano yarushaho kwegera abaturage bagafashwa kubikemura bitarinze kujya mu nkiko cyangwa ngo bibyare za gatanya.
Yateguwe na Violette
photo: google


text:
YASUWE 64
Minisiteri y’abakozi ba Leta n’Umurimo, yatangaje urutonde rw’ibintu 15 bifatwa nk’amakosa akomeye, umukozi ashobora gukora bigatuma amasezerano y’umurimo aseswa nta nteguza. Igazeti ya Leta yo ku wa 19 Werurwe 2020, igaragaza Iteka rya Minisitiri ryo ku wa 17 Werurwe 2020 rishyiraho urwo rutonde nk’uko rwemejwe n’Inama y’Abaminisitiri yateranye ku wa 28 Mutarama 2020.
Urwo rutonde rugaragaraho amakosa arimo;
Ubujura;
Uburiganya;
Kurwanira ku kazi;
Kunywera ibinyobwa bisindisha mu kazi;
Kuba uri ku kazi wasinze cyangwa wanyoye ibiyobyabwenge
Gukora inyandiko mpimbano;
Ivangura iryo ari ryo ryose ku kazi;
Guhoza undi ku nkeke bifitanye isano n’imibonano mpuzabitsina;
Gusaba, gutanga cyangwa kwakira ruswa cyangwa indonke;
Kunyereza umutungo
Kubona cyangwa gutanga mu buryo butemewe amakuru y’akazi y’ibanga
Imyitwarire ishobora gushyira mu kaga ubuzima n’umutekano by’abandi ku kazi.
Ihohotera rishingiye ku gitsina mu kazi;
Guhagarika imirimo mu buryo budakurikije amategeko no
Kwangiza ibikoresho by’akazi ku bushake.
Iri teka rikomeza riti “Umukozi ukoze igikorwa icyo ari cyo cyose mu bikorwa bivugwa mu gika cya mbere cy’iyi ngingo aba akoze ikosa rikomeye rituma habaho iseswa ry’amasezerano y’umurimo nta nteguza.”
Gusa ingingo ya gatatu y’iri teka ivuga ko bitewe n’imiterere y’ikigo kandi bitabangamiye igisobanuro cy’ikosa rikomeye nk’uko giteganywa n’itegeko rigenga umurimo, umukoresha ashobora kugena urutonde rw’ibindi bikorwa cyangwa imyitwarire bifatwa nk’amakosa akomeye, rwiyongera ku rwavuzwe, rukemezwa na Minisitiri ufite umurimo mu nshingano ze “mbere y’uko rushyirwa mu bikorwa”.
Urwo rutonde rushyirwa mu mategeko ngengamikorere y’ikigo kandi rukamenyeshwa abakozi mu nyandiko mbere y’ishyirwa mu bikorwa ryarwo.
Ku bigo bidasabwa n’itegeko gushyiraho amategeko ngengamikorere, urutonde rw’amakosa akomeye rumenyeshwa abakozi mu nyandiko mbere y’uko rutangira kubahirizwa.
Minisiteri y’abakozi ba leta kandi yanashyizeho ko ikigo cyose gifite abakozi nibura icumi, kigomba kugira intumwa z’abakozi n’abasimbura bazo, zitorerwa manda y’imyaka itatu ishobora kongerwa.
Umubare w’intumwa z’abakozi ugenda uzamuka bitewe n’umubare wabo, ariko ntushobora kurenga icumi.
Mu batemerewe kuvamo abahagararira abakozi mu kigo harimo umukozi utaramara nibura umwaka mu kigo; umufasha, umwana cyangwa ababyeyi b’umukoresha cyangwa aba nyir’ikigo; umuvandimwe w’umukoresha cyangwa uwa nyir’ikigo.
Harimo kandi umuntu uri mu bagize Inama y’Ubutegetsi y’ikigo; uhagarariye ikigo mu rwego rw’amategeko; umuyobozi w’ishami rishinzwe abakozi mu kigo; undi mukozi wese ufite inshingano zishobora kugongana n’inshingano z’intumwa z’abakozi mu kigo n’umuntu wese ufite ibyo akorera ikigo ariko atari umukozi muri icyo kigo.


text:
Rubavu: Kiosque 50 zo mu mujyi wa Gisenyi zigiye gukurwaho
Yanditswe na admin
Ubuyobozi bw’Umurenge wa Gisenyi mu karere ka Rubavu, buratangaza ko bwafashe umwanzuro wo guhagarika ubucuruzi bukorerwa mu tuzu bita ‘Kiosque’, zikanasenywa mu rwego rwo kurushaho kunoza umugi no kwimakaza isuku.
Ubuyobozi bw’uyu murenge unafite igice cyose cy’umujyi wa Rubavu, buvuga ko ubu bucuruzi wasangaga buri ahantu hafi ya hose no mu mugi hagati, aho ngo wabonaga bidatanga isura nziza.
Uwimana Vedaste, umunyamabanga nshingwabikorwa w’Umurenge wa Gisenyi, yagize ati “Twafashe uyu mwanzuro mu rwego rwo kurushaho kunoza umugi, hari ibikorwa byinshi birimo gukorwa muri gahunda yo kuzamura Rubavu cyane ko yatoranyijwe mu migi 6 yunganira Kigali.
Ahazasenywa ni aho kaburimbo zimaze kugera, hari utwo tuzu twacururizwagamo tugiye gusenywa kandi n’amazu atajyanye n’igihe nayo agomba gusenywa.”
Akomeza avuga ko abaturage bakwiye kumva inyungu zo gukorera ahantu hajyanye n’igihe, ndetse n’ikerekezo igihugu kihaye cyo kuzamura imigi, ikindi nuko abaturage bagomba kumva ko kuvugurura umugi hari n’impinduka ikwiye kubaho.
Muri iki gikorwa cyo gusenya izo Kiosque, izigomba gusenywa ni mirongo itanu. Italiki ntarengwa ba nyira zo bahawe akaba ari iya 24 Ugushyingo 2017. Bamwe mu bacuruzi bakoreraga ubucuruzi buciriritse muri utwo tuzu, bavuga ko babwiwe ko bagomba kujya gushaka ahandi bakorera, gusa ngo kuhabona ntibiboroheye kuko bari baramaze gufatisha aho bakoreraga.
Nshimiyimana Gerard, umwe mu baturage bacururizaga muri ‘Kiosque’ yabwiye Imvaho Nshya ko bifuza ko iki gikorwa cyakoranwa ubushishozi kugira ngo bazabanze babone aho bakorera.
Ubuyobozi buvuga ko ku ikubitiro kiosque zizasenywa ari izo mu mugi rwagati, ariko uko iminsi izagenda yicuma n’izindi ziri mu nkengero y’umugi nazo ziteza akajagari, zizagenda zivanwaho.
IYAREMYE YVES


text:
Ariko ndumiwe pe Turkiya n'igihugu cyigeze kuba igihange kw'isi igihe cya Empire Ottom, none nawe uti ntacyo kivuze, soma amateka ya Turkiya uzumirwa. igihugu cyasabye kujya mu mugabane w'ibihugu bigize ubumwe bw'iburayi,bakakira icyifuzo cyayo bagafata n'umwanya wo kubyigaho wowe ukagifata nk'ubusa, Turkiya ifite ibihugu byinshi byo ku mugabane w'iburayi iruta.icyatumye uburayi butarayemerera kugeza ubu nukubera umpungenge abanyaburayi bafite cyo kuba Turkiya igizwe n'Abaislamu benshi, izo nizo mbogamizi zituma batarayemerera. abareba inyungu Turkiya ya zana mu burayi n'abatewe impungenge n'ubwinshi bw'abaislamu yazana mu burayi na n'ubu ruracyageretse. none nawe ukayisuzugura.
umva mn urumuntu wumugabo naho abavuga manchesta naza rozangeres bakoziki mbereyawe nibakureho amateshwa.v manch.
Nyamara iyi nkuru ni nziza ,hari icyo menyemo ntari nzi.Kuba ari igihugu kiri mu migabane ibiri nabyo ni amateka. Hari abantu utamenya uko bameze mu mitekerereze,bakanigira abavugizi,ariko amakuru ateye gutya aba akenewe,kuko abanyarwanda bahumutse mu gihe gito imiryango izaba ikinguye hose kw'Isi,kuko abayobozi b'Igihugu cyacu barakataje gushaka umubano n'amahanga (ku hantu hashoboka),kuko hari n'abandi badashaka umubano n'u Rwanda,icyo kandi si igitangaza.Kujya ahantu rero uzi amakuru yaho ni byiza kurushaho. Ku bantu bacuruza sinzi niba mwabonye iriya mibavu uburyo ihendutse,kujya kuzanayo imari urumva ko byoroshye. Kugenda uzi neza ururimi bavuga ibi byose ni byiza rwaose.Komeza utubwire rata no mu bindi bihugu wagezemo.Wasanga uyu wanditse gurya aho azi ari nka Bukavu,Goma,Bujumbura,cyangwa za Kiramuruzi.
uri umuntu w'umugabo.uzambwire na israel. buriya nge nikundira inkuru nkizi apana yamateka twirirwa twigishwa yo hanze tutanareba amashusho.byibuze nange mbonye icyonasobanurira umuntu kuri turkia
Utajya ibwami abeshywa menshi koko ndemeye murwanda turacyari inyuma!! ubu se mugeze I PARIS mubufaransa cg MUNCHEN mubudage cg AMSTERDAM mubuholandi mwavuga iki? TURUKIYA NSI IGIHUGU UMUNTU YAFATAHO URUGERO MUTERAMBERE keretse wenda nakabanyarwanda basaziye murwanda batigeze bagira ahandi bajya , abo niyo bageze za nairobi bagaruka baciye ibintu. Muzajye mucyaro cyo muri turukiya murebe ukuntu bakennye kurusha mubiryogo, muzasangayo abagore bateka kumabuye kubera kutagira amasafuriya kandi bakarara munzu zibyatsi , ariko ibintu njkibyo ntiwabobona mubihugu byibulaya, ikindi nuko nkubu iyo ugeze mubwongereza usanga amazu yabo atakanganye ndetse ukibaza uti aha niho mubwongereza bavuze, ariko wasura inganda bafite ukareba nukuntu bafite amafaranga kandi ntawicwa ninzara nibwo ubona ko abanyabulaya ari abanyabwenge kurusha iyo turukiya murimo kurata
Wakoze cyane kuri iyi nkuru ninziza cyane kandi ikubiyemo ukuri kose. Wenda mubyo wabonye, icyo utabonye cyangwa utitegereje Istambul harimo: 1. Ukuntu nbwo igihugu ari 90% abayislam, utangazwa nukubona batambaye bya kiislam bimwe tujya tubona (Amakanzu, kwipfuka hose ) cg kubona kuwa 5 ahantu hose bajya gusali bambaye ibyera. Hariya Idini na Leta nibintu bitandukanye cyane nina bo byatumye batera imbere cyane. 2. Bubaha abanyamahanga cyane pe, njye byarantangaje, ikindi ni abanyamatsiko barakubaza bakakubaza nakari imurore, ntabwo ari aba racistes habe namba. 3. Imyitwarire yabo,imibereho yabo, na systeme politico-militare yaho ishingiye k'Umugabo warwanye inkundura agamije kubohora Turkie mu minwe yabakoloni naabri batsinze intambara y'isi bakigabanya biriya bihugu, ariwe Mustafa Kemal Ataturk (Ataturk bisobanuye Ise w'abaturukiya bose), niwe ubahuza kuburyo ibyo bakora byose baba bari mubumwe barazwe nawe, uramutse ubiyejejeho bashyira hasi ibyo bakoraga byose bakabanza bakakwikiza bakabona gukomeza. 5. Kuba utarasuye umusigiti wubatse mucyahoze ari Kiliziya ya Ste Sophie iri muamrembo yaho Empereur Ottoman ubu hahaindutse Musee ni ikintu gikomeye cyane ubuze mu rugendo rwawe! Ariko komereza aho uzasure nahandi uduhe isura yaho, nusubirayo uzasure umurwa mukuru Ankara urebe isuku ihari, uburyo abantu bose batuye muri appartements barasenya quartiers za cyera (iyo uzibona ziba zimeze nka ya midugudu ya Nyarutarama!!!!maze abaturae bakajya kubatuza muri izo apprtements za nshya (Imidugudu aho usanga inzu imwe ifite nka 10 Etages ou plus), hanyuma hhandi havuye abturage bakaviabiliza kugirango hazubakwe insi midugudu yimiturirwa, nta cyaro kihaba kuko bose batujwe mu riyo midugusu igezweho, ahandi niza Plantations gusaaaa, nge narumiwe pe!
Bwo bateye imbere aliko balirata ni abaracistes banga abirabura. Ku kibuga cyaho iyo ugize probleme uli umwirabura barakulingana waba uli umuzungu bakava hasi. Gucayo uli buconnecte kuyindi ndege ntiwabyizera kuko barakererwa ikagusiga kandi ukimenya. Njye sinshobora kugenda n'indege yabo keretse ali urugendo direct rutansaba guhindura indege.
The property is for Turkish billionaire Aydın Doğan, in a license-partnership with American businessman Donald Trump.who lied you is for donald trump. Waratembereye rata musore
Ujye ubanza utekereze mbere yo kwandika!iyi nkuru urabona hatarimo gusangiza ubumenyi ngo abantu babashe kwaguka mu bitekerezo? abantu nkamwe nibo batuma igihugu kidatera imbere nkuko tubyifuza,
Nukuri niheza rwose, nahabonye agahe gato nkumujyenzi. Natwe dushyirehamwe kandi tugire ubumuntu nimbabazi tuzabaho mumahoro.
Ariko harimvugo mbona abantu twihaye yokuvugira abantu bose " Ngwibi bimariyiki abanyarwanda " nonese kuba ntacyo bikumariye bivuzeko ntacyo bimariye abandi nonese kuki abantu biga history and geography byo kuyindi migabane; nyamara hakwiye kubaho guhumuka. Uwanditse inkuru yakoze cyane kuko harinibyo bamwe tutari tuzi kobibaho tubashije kubona. Thanks
warakandagiye musore! uzambwire in box igiciro cya ticket n'imibereho yaho uko ihagaze tujyeyo gupagasa
Thanks dear, gusangiza abantu ibyiza wabonye nabyo kimwe mu ndangagaciro ziterambere no kutikubira zigomba kuturanga nk'abanyarwanda....urakoze cyane, try it my friend nagakunze, icyo cyaratwihishe inaha ugera muri restaurant zimwe na zimwe ugasanga ni rya cyangwa ugende haha, ariko birimo kuza gahoro gahoro
natwe ntitwanze kubanka istambul arikose urwanda dufite ikibazo cya capital uzakiraneza abakugana cyangwa wubake nta gishoro ufite koko ahaa! n'inzozi kuba nka istambul
bro urumutu wumugabo kabisa GOD bless you
Ni ubwo hari abantu badashima, iyi nkuru ikubiyemo byinshi kandi twakwigiraho. Ni murwego rwo gusangira amakuru niba umunyamakuru ariho yabashije kujya ni undi uzajya ahandi azadusangiza imibereho yaho...Bagaragaza Kigali ati reka iracyari nyuma..abaturenze nabo ati reka ubwo nibiki????? Ntamunoza niko babita...Jyewe inkuru nkizi nzigiraho byinshi mpise nkuramo agashinga...
Igihe ndabemera
sha natwe mutugejejeyo pe
Byaba Istambul, byaba Dubayi, ni kif kif wa mugani w'Abarabu. Istambul ntaho ihuriye n'imijyi nka Paris, Barcelona....Cyokoze ku muntu utarasohoka mu RWD, ntibitangaje ko abona iyi nkuru ari IGITANGAZA. Iyo wigiye hirya yiyi miturirwa, ugera mu Biryogo. Kandi nta mijyi y' Burayi ikoze ityo.
ariko niba hari abanyrwanda bagifite umutima mwashatse umuntu nkuyu wiyita kotaniro mukamuhanura ubuse turukiya n'abaswayile bihuriye abaswayire ko ari abavuga igiswayire abaturky nabo babaye abaswayire,ariko narumiwe yewe ga ntuza na Papa i roma yaraye asabanye na sheikh wa al azhar nawe uracyari muya ndongo, cyakoza niba hakiri ibigoryi nkawe muri iki kinyejana isi ntaho igana.


text:
Ese bijya bikubaho ko wibuka cyangwa ugasoma inkuru zisekeje ugaseka uri wenyine? Uyu munsi naguteguriye inkuru zisekeje. Rimwe na rimwe isi ntidutenguha kuko hari igihe…
Posts tagged as “inkuru zisekeje”
Nagiye mvuga ku nyandiko z’ibintu byinshi bitangaje ku isi ariko bimwe muri ibyo biba binasekeje ku buryo bishobora kumvikana nko guhimba ariko nyamara ari ukuri.…
Kubyara impanga ntako bisa biraneneza ku buryo abantu benshi kimwe mu byifuzo byabo haba harimo no kwibaruka abana b’impanga n’ubwo atari ibya bose. Kubyara impanga…
Nk’uko ntakitagira umwihariko, hari n’abanyabyaha baba baragiye bagaragaza imyitwarire ihabanye cyane n’iyo wakeka ku bandi nkawe.
Ubungubu kubona umuntu adafite telefone bijya gusa no kubona umuntu atambaye agapfukamunwa mu ruhame. Ntubone ari iza bose ubungubu, burya cyahoze ari igikoresho cy’abasirimu. Ubungubu…
Mu rujya n’uruza rw’abantu haba hari kuba ibikorwa bitandukanye; abantu bahihibikana ngo bashakishe imibereho n’uko batunga imiryango yabo, ariko n’ingendo za hato na hato ziba…
Ushobora kuba ukurikirana amakuru, ariko ku isi hasohoka amakuru utabara buri munsi, gusa haba harimo amwe n’amwe aducika ku buryo tuba duhombye iyo tutayamenye. Hari…
Isi ituwe na miliyari zirenga zirindwi, aho hakaba harimo abakundana (couples) ibihumbi byinshi, mbese harimo inkundo utabara. Rero niba ufite umukunzi ubwo nawe ubarizwa muri…
Buri gihe iyo mbonye umusaza cyangwa umukecuru mpita nibuka ko nawe yabayeho inkumi cyangwa umusore ukomeye cyane. Gusa byose birangira ubuzima butwerekeje ahantu hamwe… Gusaza.…


text:
Byinshi kuri Laurien Ntezimana warangije amashuri ntacyure ‘Doctorat’ ye
Laurien Ntezimana ni Umunyarwanda wavukiye mu Majyepfo y’u Rwanda i Gishamvu mu Karere ka Huye, akaba ari musaza w’intwari y’u Rwanda , Niyitegeka Félicité, afite imyaka 66, yize ubumenyamana (Theologie) mu gihugu cy’u Bubiligi akaba yarabaye mu iseminari nkuru ya Nyakibanda ndetse yize no muri kaminuza ya Kinshasa.
Ubwo yari asoje amashuri mu Bubiligi amaze gukora ubushakashatsi n’igitabo (these de doctorat), yangiwe kucyerekana imbere y’akanama kari gashinzwe kumuha amanota kuko bitari byujuje ibisabwa, arabahakanira ababwira ko badakwiye kumutegeka uko yandika ibyo yize kandi yemera.
Ibyo byatumye n’ubwo yari asoje yanakoze ubushakashatsi bwiza, adatahana impamyabumenyi y’ikirenga yari yarigiye.
Yagize ati “Nasanze bidashoboka ko bambwira uko nandika ubumenyamana ko buri wese ashobora kuvuga Imana uko ayizi. Ntabwo bari kuntegeka kuyivuga uko babishaka nahisemo kureka ibyo bansabaga n’ubwo nari nsoje imyaka yose, byari bimeze nko kwiga uko barya umuneke ariko utarawuryaho”.
Laurien Ntezimana avuga ko kuba mushiki we yarabaye intwari na we akaba yarahishe abatutsi mu gihe cya Jenoside ari uko bakuriye mu muryango w’abakristu, papa we akaba yari umukateshiste usenga kandi ubyemera ndetse akaba yarimanye na none abatutsi mu 1959.
Ibi akaba abishyira no mu cyivugo cye aho avuga ko aharanira buri gihe kudasama amagara ye mu gihe ay’abandi yatewe hejuru.
Ubumenyi yakuye ku bumenyamana nibwo bwatumye ahabwa akazi muri Diyosezi ya Butare k’iyogezabutumwa aza kugafatanya n’umugabo witwaga Innocent ndetse na Padiri Mungwarareba Modeste, baje gupfa agahita ashinga umuryango akawubitirira ukitwa Association Modeste et Innocent.
Muri uwo muryango ni ho anyuriza ikarihyabwenge yahimbye aryita “amaboko mahire” aho akangurira abantu kugira urukundo n’ubuvandimwe bakibuka ko icyo bapfa kirutwa kure n’ikibahuza, bityo bakihatira kugira urugwiro, agasani n’imbaraga zo kubaho bakabikora bishakamo imbaraga yise Mpingagasani.
Aha ni ho akorera imyitozo avuga ko igarura imbaraga mu mu biri ndetse zigatuma umubiri ukora neza akaba yarabitangiye ubwo yigeze kurwara indwara itazwi akabura uwayimuvura.
Yagize ati “Nakinaga karate ndetse mfite umukandara w’umukara na dani imwe, ubwo nari mu Bubiligi umuhungu umwe yankubise agatego ngwa nabi mvunika urutugu njya kwivuza, bakankorera massage nkibwira ko nakize ejo bikagaruka bikimukira ahandi, nza kubibwira umwe mu nshuti zanjye andangira kujya kwiga taichi nibwo nakize menya n’uko wakwivura ukoresheje kwivomamo imbaraga”.
Ntezimana mu buzima bwe bwite aratangaje
Laurien Ntezimana avuga ko umugore yashatse yamubonye mu buryo butangaje ubwo yigaga i Kinshasa muri RDC ubu bakaba barabyaranye abana bane.
Yagize ati “Nasanze umuryango we warahungiye i Kinshasa kubera ko umubyeyi we yari yari yarishwe mu banyapolitiki bishwe nyuma ya coup d’Etat ya Habyarimana. Najyaga mu rugo kubasura bakanyishisha bakeka ko naje kubaneka, ku buryo nahageraga uwo nakundaga agasohoka, igitangaje uko nahaje kenshi byarangiye ahubwo bose basohoka akaba ari we uhasigara birangira tunabanye”.
Ntezimana yari azi gukina umupira w’amaguru cyane gusa aza kuwureka ubwo yageraga i Kinshasa agasanga hari ibibuga bibi kandi bagakina banavunana.
Ibyo byakubitiyeho ko yagiraga amagara make abantu bakamubonerana nibwo yafashe icyemezo cyo kwiga karate mu rwego rwo gukina ariko no kwirengera ngo ntihazagire uwongera kumuvegeta.
Ntezimana avuga ko yiga mu mashuri abanza yari umuswa cyane ku buryo yaje kubura amanota amujyana mu mashuri yisumbuye akaza kugobokwa na mushiki we.
Yagize ati “Nari umuswa cyane mbura amanota anjyana muri secondaire, mushiki wanjye Niyitegeka yari umubikira ambwirira Musenyeri Gahamanyi ati nta hantu wambonera unyegekera gasaza kanjye koko ko ari agaswa?”
Yakomeje agira ati “Kuko seminari yari yuzuye banyohereje ku Kimihurura mu Baseleziyani, kuko batangaga amanota buri kwezi kandi banirukana ndetse nkanagira ubwoba ko abana twiganye nasize mu cyaro nka ba Maritini bazanseka ngarutse, nibwo natangiye kwiga cyane ndetse ntangira no kujya mba uwa mbere”.
Laurien avuga ko ajya atekereza ko yigeze kuba umukobwa cyangwa se ko yaba afite imico ya gikobwa kubera ko akunda abakobwa cyangwa abagore kandi akumva yabarwanira ishyaka buri gihe.
Yagize ati “ Hari ubwo njya ntekereza ko nigeze kuba umugore cyangwa se ndi we buri gihe nigisha abantu kuganjisha inabi bakimika ineza ariko hari ubwo numva nagira violence. Umuntu ushobora guhohotera umugore cyangwa umukobwa ndeba bishobora kumubana bibi cyane, nkunda abagore n’abakobwa ku buryo numva nta wabagirira nabi mpari”.
Laurien avuga ko akunda umugabo cyangwa umugore ufite ibitekerezo bizima utirebaho akareba abandi kandi akabakunda, agakunda amakipe y’ibihugu nka Cameroun na Brésil, mu makipe y’iburayi agakunda Real Madrid, mu Rwanda akunda ikipe ya Rayon sports, agakunda umuziki utuje.
Laurien Ntezimana asaba abafite inshingano ku rubyiruko kubigisha ariko banabarera kuko asanga urubyiruko rw’ubu rumeze nk’urwadohotse mu burere buboneye bukwiye umwana w’umunyarwanda.
Ibitekerezo ( 7 )
Amahoro!
Ibyo mwamuvuzeho ni byo. Nagize amahirwe yo guhura nawe ariko by’igihe gito. Ariko yaranyanduje pe! Hari umuntu muhura nubwo byaba amasaha make, ariko ukumva uranyuzwe. Hari uwaba afite igitabo ( mémoire de fin des études théologiques) yandangira.
Nanjye Laurien ndamuzi,muzi kucyo duhuriyeho kandi twemera ari nacyo cyagahuje abantu kugirango Isi ibe nziza: Urukundo rutagira ikigombero.(Amour inconditionnel)Ararwigisha kandi akarushyira mu bikorwa.Ibya karate, na Taichi numva avuga ko yabikoze, ariko njye muzi cyane muri Q-Gong kuko yo arayigisha na n’ubu.C’est un homme réalisé,un homme complet.Pour moi il est au rang des maîtres spirituels capable d’élever les gens akabavana mw’ijandu,mu "byondo n’imiserebanya"!Amagambo nkunda gukoresha mvuga abantu bibuze, batazi icyo bari cyo bibuze,batazi iyo bava, iyo bajya n’icyatumye baza kw’isi.
Aragahorana impumeko n’ubugingo.
Uziko umuntu avuga cg akavugwa ukumva umuzi by’igihe kirekire kandi ntaho mwahuriye les hommes de valeur existent encore ici chez nous Imana Ishimwe disi
Uyu mugabo ni umunyarwanda mwiza rwose,afite indangagaciro nyinshi umuntu yamwigiraho, Imana ikomeze imuremeshe!
Uyu mubyeyi yaba ari we twagiye tubona mu mashusho agaragaza uko jenoside yakorewe abatutsi yagenze mu cyahoze ari Butare? Abamuzi mwambwira. Abaye ariwe, ni intwari koko. Nubwo ayo mashusho nyaheruka kera, ndacyibuka ahantu yagize ati: "c’est le discours de Sindikubwabo qui a mit le feu aux poudres ici dans le sud" akongera ati : "et ce que je n’arrive pas à m’expliquer c’est que tout le monde y a participé, même les meilleurs".
@BOB, NI LAURIEN WABONYE KURI IYO VIDEO, NIWE PE. NANJYE NARAYIBONYE, NKEKA KO IYO VIDEO YAFASHWE MURI 1994 GATO CYANE JENOSIDE IRANGIYE. NANJYE NAMUBONYEMO, YARI ABABAYE CYANE ABABAJWE N’UBWICANYI BAMWE MU BASIRIKARI BA HABYARIMANA, INTERAHAMWE N’ABAMBARI BAZO BARI BAMAZE GUKORA MURI BUTARE.
Nagize amahirwe yo kwigishwa n’uyu mugabo. Njye naramwitegereje mbona ameze nk’umuntu Imana ituyemo. Atwigisha yari agikina karate. Ibintu arimo ubona abijyanamo ubwenge n’umutima we. Ariko disi amaze gukura: afite imvi nziza gusa.


text:
Icyo cyaha ubushinjacyaha buvuga ko cyakozwe mu bihe bitandukanye, aho umusore yajyaga iwabo w’umwana w’umukobwa agahengera ababyeyi be baryamye, umwana akamukingurira akinjira mu nzu akarara amusambanya agataha mu rukerera ababyeyi be batarabyuka.
Ifatwa rye ryabaye tariki 28 Kamena 2021 saa yine z’ijoro ubwo umwana muto wari wararanye na mukuru we yaje kubibona akajya kubibwira ababyeyi bagahita bahuruza inzego z’umutekano zikamuta muri yombi.
Mu ibazwa rye, uwo musore ahakana icyaha akavuga ko yari yaje iwabo w’uwo mwana gutira iforomo yo kubumba amatafari.
Amategeko y’u Rwanda agena ko umuntu uhamijwe n’urukiko icyaha cyo gusambanya umwana, ahanishwa igifungo kitari munsi y’imyaka makumyabiri ariko kitarenze imyaka makumyabiri n’itanu.
Iyo gusambanya umwana byakorewe ku mwana uri munsi y’imyaka cumi n’ine igihano kiba igifungo cya burundu kidashobora kugabanywa kubera impamvu nyoroshyacyaha. Iyo gusambanya umwana ufite cyangwa urengeje imyaka cumi n’ine byamuteye indwara idakira cyangwa ubumuga, igihano kiba igifungo cya burundu.


text:
Nsabimana Olivier a.k.a Olivier Roy ni umuhanzi nyarwanda uririmba indirimbo zo gushima no guhimbaza Imana arizo twita Gospel, mu gitondo cy'uwa 21 ukwakira 2010 yagiranye ikiganiro na Zahabu Times.Nkuko yatangiye abitangaza, ngo yinjiye muri muzika kera ariko akaba yarakoze indirimbo ye ya mbere mu mwaka wa 2006 maze iyo ndirimbo ayita “UMUBISHA NINDE” (Imana iri iruhande rwacu).
Tumubajije tuti se ko wageze muri muzika kera kuri ubu waba ubigeze he, yadusubije agira ati : “nsankaho nari narahagaritse kubera ikibazo cy'amikoro nahuye nacyo bityo bikaba byarambereye inzitizi ari nayo mpamvu mfite indirimbo enye gusa”
Twifuje kumenya kandi niba icyo kibazo yari yagize cyarakemutse atubwira ko Imana izabimufashamo.
Yakomeje kandi atubwira ko yahisemo gukora gospel kuko ngo ihindura abantu bakava mu byaha. Aha yaboneyeho no kutubwira ku kibazo gikunze kugaragara cy'abahanzi ba gospel bahindura nyuma bakajya mu zo twakwita iz'isi! Yagize ati: “Jyewe gospel ni ubuzima bwajye mbamo buri munsi, bityo rero sinahindura Ubuzima mbamo”.
Yanatugejejeho zimwe muri gahunda yaba ahishiye abakunzi be ndetse n’aba gospel muri rusange, avuga ko azaniye ubutumwa bwiza abanyarwanda ngo ibyo akaba azabibagezaho mu minsi mike kuko arimo gutegura kuzashyira ahagaragara alubumu y'indirimbo ze.
Yarangije ashimira mwe mwese mukunda abahanzi nyarwanda ndetse n'abakunzi ba gospel , by'umwihariko abakunzi ba Zahabu Times ngo amahoro y' Imana abane namwe!


text:
Ahantu henshi hirya no hino ku isi bafata ibara ry’umweru nk’irigaragara neza kandi rigaragaza isuku. Iyo ikaba ari imwe mu mpamvu ituma abageni bamwe na bamwe bahitamo kwambara umweru.
Kenshi cyane uzagenda wumva abavuga ko abageni bambara umweru kuko ariwo muco wabo bitewe naho bari, ariko dushingiye ku mateka ntago umweru ariwo wonyine wafatwaga nk’ikanzu y’ubukwe.
Mu byukuri mu binyejana byinshi byatambutse n’ayandi mabara yaratoranywaga cyane kurusha umweru, amakanzu y’ubukwe yabaga afite amabara agiye atandukanye cyane. Ibi bikaba byaraterwaga n’impamvu zitandukanye, na none bigaterwa n’ikanzu umugeni yishimiye cyangwa iyo bamuhitiyemo agomba kwambara.
Ikanzu y’umweru bayifataga nk’igoye kuba yasukurwa kandi ntago yajyanaga n’ibikorwa byose cyangwa ngo umuntu abe yakongera kuyambara. Abageni benshi batoranyaga andi mabara atari umweru bakaba ariyo Bambara kuko niyo yabaga aboroheye cyane.
Rero wakwibaza ngo kubera iki abageni b’iki gihe tugezemo bambara amakanzu y’umweru?Ibintu byo kwambara ikanzu y’umweru byavuye mu gihugu cy’ubwongereza ku mwamikazi Victoria n’igikomangoma Albert mu bukwe bwabo, icyo gihe byari tariki ya 2 Gashyantare 1840.
Rero igihe umwamikazi Victoria yahitagamo kwambara ikanzu y’umweru, amahitamo y’ibyo kwambara yakoze yahise atangira kwandikwa mu binyamakuru bitandukanye bitewe nuko yari azwi cyane nk’umuntu ukomeye muri icyo gihe.
Ibyo byahise bitangira gushishikariza abantu bamwe na bamwe kwambara umweru mu makwe yabo. Nibwo kwambara amakanzu y’umweru ku bageni yatangiye kwambarwa .
Mu kinyejana cya 20 byatangiye gufatwa nk’umuco ahantu hagiye hatandukanye ku isi kugeza na n’ubu bikaba ariko bimeze mu bihugu byinshi.


text:
Daily Archives: February 3, 2016
Umwanzi mu mugambi wo kwigarurira imigisha y’abakiranutsi(Amasengesho uhereye 6-6 ejo ku wa(4-6)
03rd FEB,2016 Jyewe umuhanuzi w’Uwiteka Imana yabakiranutsi,nkaba n’intumwa y’Umwami wacu Yesu Kristo Majeshi Leon,nanjyanywe mu iyerekwa namazemo umwanya muremure cyane ku buryo budasanzwe aho narebaga abazimu nabadayimoni bari bakoraniye mu nama ikuzimu ubwo bari mu nama bashaka igihugu bahungiramo kuko agace ko mu biyaga bigari aho abadayimoni bakoreraga kari kamaze kwangirika kishwe nimbaraga zamasengesho ya bera.


text:
Abagore n’abakobwa bakunda kubwirwa n’abakunzi babo utugambo twiza burya n’iyo yaba yikomeza cyane arabikunda n’ubwo usanga bamwe mu bagabo iki kibabera ikizamini gikomeye.
Bamwe mu bagabo bakwiye kumenya amwe mu magambo bakoresha babwira abakunzi babo kuko bituma bumva ko bakunzwe cyane kandi bitaweho. Ariko mbere yo kumenya ibyo kumubwira, ukwiye kubanza kumenya ibyo akunda kuri we ubwe ndetse no hanze, ibyo ashaka n’ibyo yifuza guhindura kuri we.
Ikindi wamenya ni uko iyo umubwiye ibirimo ibikabyo bituma agufata nk’utari umunyakuri, ahubwo wapfuye kuvuga gusa. Musore, ubwo wamenye ibyo wagenderaho, dore ibyo umunyamakuru wa Inyarwanda yagutoranyirije wabwira umukobwa mukundana bigatuma umutima we unyurwa bihebuje:
1.Nakwigiyeho byinshi
Abagore n’abakobwa barabikunda cyane iyo abagabo babashimiye ku bwenge bwabo kuko birabababaza cyane iyo icyo mwibonera ari ubwiza bw’inyuma gusa. Aba ashaka no kuzana ibitekerezo byubaka kandi iyo umweretse ko hari icyo byakwigishije kuko wabyitayeho kandi ukabyiga neza bikakugirira akamaro biramunezeza kumva ubimubwira.
2.Uri Inshuti nziza
Erega musore, umukobwa mukundana ntashaka kuba umukunzi wawe gusa, ahubwo anashaka kukubera inshuti magara kandi kumubwira ko ari inshuti nziza biramunezeza. Nagira ibyo agufasha gukora, uzakoreshe aka kajambo n’ubwo yaba yagufashije akantu gato.
3.Ndakwizera byuzuye
Nta mugore wifuza kuba kumwe n’umugabo utamwizera byuzuye. Kumumenyesha ko umwizera, bisobanuye byinshi kuri we, bituma nawe agira ibyo arushaho gukora neza ngo utazamutakariza icyizere. Ariko nawe musore, ntuzabivuge gusa ahubwo uzanamubere uwo kwizerwa.
4.Uri Umwamikazi wanjye
Kuri bamwe iki cyakumvikana nk’umutoma, ariko si ko biri ahubwo buri mugore aba yumva ashaka kuba umutima w’umugabo we, kumubwira ko ari umwamikazi wawe bituma yumva agaciro umuha kandi akumva ko ariwe mugore gusa witayeho. Ibi bizamunezereza umutima mu buryo budasanzwe.
5.Wangize umugabo uhamye
Musore nawe mugabo, kubwira umukunzi wawe ibi ntibivuze ko uba wisuzuguye ko utari uhamye mbere. Oya! Ahubwo ibi bituma yumva ko ari uw’agaciro kuri wowe kandi yishimira cyane kuba yaragize akamaro kuri wowe. Buri mukobwa wese ashaka kuzana imbinduka nziza mu buzima bw’umusore bakundana, iyo amukunda koko atari ugenzwa n’ibindi. Ibyo rero bituma yishimira cyane ko yaguhinduye mu burwo bwiza.
6.Uhora usa neza
Wari wabona umukobwa ari kwambara? Ni ukuri kose abakobwa barushywa cyane no guhitamo umwenda wo kwambara. Iyo umubwiye ko asa neza mu myambaro yambaye bituma yumva ko cya gihe cyose yafashe ahitamo ibyo kwambara atagipfushije ubusa, cyane cyane iyo mugiye kujya ahantu muri kumwe. Biramunezeza cyane kubimubwira ko asa neza.
7.Ufite amaso, amenyo, umusatsi, iminwa,..byiza
Mwa basore mwe, ntituri kureba ku mitoma hano ahubwo turi kurasa ku ntego ugendeye ku cyo ukunda kuri we. Utazamubwira ko umusatsi we ari mwiza kandi asutse. Utazamubwira ikintu gihabanye n’ukuri kuko wabisomye muri iyi nkuru uyobowe n’amarangamutima gusa. Niba ukunda amaso ye, umusatsi we, intoki ze, uko aseka,…bimubwire kuko bituma abona ko ujya umwitaho kuba warabibonye.
8.Nkunda kuvugana nawe
Ibi byatuma umukobwa yumva ko wishimira kuba kumwe nawe kandi akarushaho kuguha umwanya mukabonana cyangwa mukavugana kenshi. Nta mukobwa wakwishimira ko umusore bakundana amubona nk’iteshamutwe iyo bari kumwe cyangwa ngo yumve adashaka ko bavugana kuko aba ashaka ko igihe cyose muri kumwe ubyishimira kandi ubiryoherwa.
Basore mufite
urufunguzo rw’ibyishimo by’abakunzi banyu, kimwe n’abagabo ku bagore babo ni
uko. Icya mbere ni ukuba umunyakuri ntushyiremo tumwe mu two twakwita amareshyamugeni
cyangwa imitoma idafite ishingiro.


text:
Mu gukura kwe, Sav Kepler ntabwo yigeze atekereza kuryamana n’abasore bakundana nubwo yasohokanye na bamwe mu bahungu bashyushyebiganye mu mashuri yisumbuye.
Uyu mukobwa yavuze ko atigeze yumva iakunzwe cyane nabo kugeza ubwo yahuraga n’umugabo we Mark ku rubuga rwa Tinder mu myaka itanu ishize.
Mu gusobanura uko yahungaga abasore bashaka kuryamana nawe , uyu mukobwa w’imyaka 23, ukomoka muri Nouvelle-Zélande, yagize ati: "Ikintu kijyanye nibyo ntabwo cyakoraga kuri njye. Ndibuka ko natekereje kutazagira uwo duhuza igitsina ariko nanone nari mbizi neza ko ntari umutinganyi.
"Byanteye ubwoba - Natinyaga ko ntazigera mbona umukunzi niyemeza kujya gushaka abajyanama ku bibazo byo gutera akabariro.
Uyu mukobwa yavuze ko ibyo byose byahindutse ubwo yahuraga n’umugabo we,ati: "Mvuye mu mashuri yisumbuye mfite imyaka 18 nahuye na Mark w’imyaka 45, kuri Tinder mbona ko nari narabuze umuntu ukwiye."
Mu mezi atandatu yakurikiyeho, aba bombi bagiye baganira buri gihe kandi ntibashobora kwifata ubwo bahuraga - nubwo barutanwa imyaka 22.
"Ubwa mbere duhura twaraganiriye gusa hanyuma ubutaha dutera akabariro kandi sinigeze mbidwanya na gato. Natekereje nti ’uyu musore aratangaje, ndamukunda cyane’.
"Nashimishijwe cyane no gutakaza ubusugi bwanjye ndavuga nti "Imana ishimwe, nshobora kujya kubaho ubuzima bwanjye ubu ariko uyu musore akora neza - ni byiza ko nakundanye n’umuntu watwaye ubusugi bwanjye."
Nyuma yimyaka ibiri bakundana, aba bombi bahise babana mu nzu imwe hagati muri 2019 mbere yo gushyingiranwa mu ntangiriro z’uyu mwaka.
Nubwo abantu ku mbuga nkoranyambaga babona kurutana mu myaka ari ikintu kidasanzwe, Sav na Mark bibagiwe imyaka irenga 20 ibatandukanya - bashimangira ko "urukundo ari urukundo".
Sav yagize ati: "Numva ari byiza rwose ariko byambereye umurongo wo kwiga kuri njye n’umubano wanjye wa mbere.
Ninjye mukobwa wa mbere Mark yabanye nawe,bityo twese tugomba kwigira byinshi hamwe.
"Nubwo tutanganya imyaka, turacyashakira hamwe umugozi uzirika umubano w’igihe kirekire kandi ukomeye.
Aba bombi bamaze igihe bashyira hanze amafoto agaragaza urukundo rwabo ndetse ntibahisha ko barutanwa mu myaka gusa bituma batukwa cyane.
Dusingizimana Remy is a journalist for Umuryango.rw. He studied at the University of Rwanda.He holds a Bachelor’s degree in Journalism and Communication. He started his career in writing about sports in 2015.Follow him on Twitter and Instagram @REMY SAGAN


text:
YASUWE 31
Andre Butarira w’imyaka 75 wabaga munzu imeze nka Nyakatsi, utuye mu kagali ka Nyarusazi, Umurenge wa Bwishyura, mu karere ka Karongi, Mu rwego rwo gukemura burundu ikibazo cya Human Security Issues, hateguwe umuganda udasanzwe w’abaturage bagize akagari ka Nyarusazi maze babasha kumuterera igishahuro, babumba amatafari, bubaka umusingi waho bazubaka Ikikoni n’ubwogero, nyuma y’umuganda umuyobozi w’akarere ka Karongi wungirije ushinzwe imibereho myiza yatanze impanuro kubaturage.
Inzu ya Andre Butarira yari ishaje, maze akagali n’umurenge n’umudugudu, bimushakira amabati, umudugudu uramwubakira, nyuma yuko yari amaze igihe acumbitse, kuko inzu yendaga kumugwaho, aganira na rwandanews24 yashimiye Leta y’ubumwe bw’abanyarwanda, atangaza byinshi.
Ati “ndashimira urukundo Leta yereka abasaza n’abatishoboye by’umwihariko, ndashima abayobozi kuva ku nzego zo hejuru kugeza hasi, ndumva nishimye, dore ko mugihe banyubakiraga hari umuvandimwe wari warancumbikiye mu gihe kingana n’amezi 3, rero inzu nayigarutsemo mu kwezi kwa 12/2019, inzu iruzuye ariko irabura amadirishya n’inzugi, ariko nyibamo kandi Leta iracyakomeza kugenda iyuzuza, ariko ndasaba ko Leta yakomeza kunyitaho ikaba yazajya ibasha kuntangira Mutuelle kuko birangora kuyitanga kandi ntakibasha gukora.
Nibishoboka igakomeza kubona ubushobozi yampa VUP, cyangwa ikanshakira uko najya mbasha kubaho nyuma yo gutuzwa heza kuko ntagifite imbaraga.
Umuyobozi w’akarere ka Karongi wungirije ushinzwe Imibereho myiza MUKASE Valentine yabwiye abitabiriye uyu muganda kwirinda amakimbirane yo mu miryango, aho bigaragaye bakabatandukanya kuko aribo bateza ibibazo.
Ati “mugomba kwirinda amakimbirane yo mu miryango, aho yagaragaye twagakwiriye kubatandukanya aho kugira ngo bigere aho bicana umwe ahaburire ubuzima.”
Umugore si uwo gukubitwa, umugabo si uwo gukubitwa ndetse ni umwana ni uko ntawe ugomba kuzwa uburenganzira bwe, buri wese ni abeho yisanzuye mu mahoro.
Ingamba ku ngo zirimo amakimbirane, ni uko uwabigizemo uruhare turamuhana twihanukiriye ntakubabarira, kugira ni abanda barebereho, ndetse duhaguruke turwanye Inda ziterwa abangavu, kuko umwana aterwa inda uwayimuteye agahishirwa ntamenyekane, bikamutera kujya kwangiriza abanda, ababyeyi, abayobzi bazafatwa bumvikanye nuwasambanyije umwangavu bazafungwa bose.
Umugore w’uyu musaza amaze imyaka ine arwaye, ajya kurwarira ku mukobwa we, bakaba barabyaranye abana b’abakobwa babiri nabo bakaba barashatse, umusaza aribana, yubakiwe inzu nyuma yuko iyo yari asanzwe atuyemo yubatswe muri 1978 yari yarashaje igasenyuka.
Muri uyu muganda habumbwe amatafari 339, igikorwa cyo kubaka Ikikoni n’Ubwogero kikaba kizakomeza mu cyumweru gitaha, aho Mukase yemeje ko iyi nzu bagomba kuzayishyiramo Isima mu nzu hasi, bakanayikora kuburyo imirimo izayikorwaho yo kuyisoza izatangirana n’icyumweru gitaha.


text:
Ni cyo gitumye mbabwira yuko abantu bazababarirwa icyaha cyose n’igitutsi, ariko gutuka Umwuka ni icyaha kitazababarirwa. Matayo 12:31
Azatsinda ab’isi abemeze iby’icyaha:Umwuka Wera w’Imana yaje muri twe kugira ngo atwemeze iby’ibyaha ngo dukizwe, dukorere Imana kandi anatuyobore, tuzagere mu i Juru. Hari rero abantu benshi bazarimbuka kuko baba baratangiranye n’Umwuka, kubera kunanirana Umwuka Wera akigendera ni nako gutuka Umwuka Wera.
Gutuka Umwuka Wera ntabwo ari ikindi gitutsi ahubwo ni ukwinangira umutima kuko Umwuka Wera naza azatsinda ab’isi abemeze iby’icyaha n’iby’amateka. Kwanga rero imbabazi no guhakana imirimo y’Umwuka Wera, nicyo cyaha kitazihanganirwa
Reka tubirebere muri ubu buryo
Icyambere ni uko iki cyaha cyo gutuka Umwuka Wera kitababarirwa. Matayo agaruka kubya Yesu yavuze ko nta mbabazi zizabaho kubw’icyo cyaha haba none cyangwa mu gihe kizaza, ku bayobozi b’amadini y’icyo gihe. Mariko we yabigarutseho avuga ko iki ari "icyaha cy’iteka." Mu yandi magambo, bifite ingaruka zidashira. Ntabwo hazabaho imbabazi ku bishora mu bitutsi nkibi( batuka Umwuka Wera w’Imana).
Gutuka Umwuka Wera, binasobanurwa nkaho ari ukwanga ku mugaragaro Yesu n’ubutumwa bwe. Iyo umuntu yinangiye agahakana ijambo ry’Imana n’imiburo yaryo.
Bisa nkaho gutuka Umwuka Wera bigizwe no kwanga ku mugaragaro umurimo wa Yesu ndetse n’abo yatumye( abigishwa be). Mu ijambo ryakurikiyeho, amaze kuvuga ku gutuka Umwuka Wera, Yesu yavuze ko Umwuka azabana n’abigishwa be igihe bazamuhamya imbere y’abayobozi b’amadini. Guhakana bene uko guhamya bizahanwa cyane kuruta kutizera Kristo. Ni uguhakana ku mugaragaro ubuhamya bw’Umwuka Wera, guhakana ko Yesu ari Mesiya, Kristo.
Ibyaha byakozwe mu bujij byo bishobora kuzababarirwa
Igishimishije dusanga Yesu yavuze, ni uko ibyaha bimukorerwa bishobora kubabarirwa ariko ntihazababarirwa abatuka Umwuka Wera. Ibi birasobanura ko abantu bashobora kuvuga nabi Yesu batabizi cyangwa batabishaka icyaha cyabo kirababarirwa.
Ariko, niba umuntu abizi kandi abigambiriye agahakana imbaraga z’Umwuka Wera, uhamya ukuri kwa Yesu n’ubutumwa bwe, nta mbabazi zizashoboka kuri we. Iki cyari icyaha gikomeye cyane abanyedini bakoraga. Mubyukuri, bavugaga ku mugaragaro ko imbaraga zigitangazaYesu yakoreshaga ko ziva kuri satani. Ibi ntibyakozwe mu bujiji, ahubwo kwari ukwanga no guhakana ku bushake imbaraga z’Umwuka Wera.
Ni byiza kwemera, kwizera, no kwakira imbaraga z’Umwuka Wera ukemera imbaraga zawo n’imirimo yawo. Ukayoborwa n’Umwuka Wera muri iyi si, ugashobozwa gukora imirimo y’Imana.
Source: www.blueletterbible.org
[email protected]


text:
Mbuye: Amashanyarazi yitezweho kuzamura iterambere ry’umuturage
Yanditswe na SEZIBERA ANSELME
Nyuma y’aho Umurenge wa Mbuye uherereye mu karere ka Ruhango umaze kugezwamo umuriro w’amashanyarazi ku kigereranyo cya 70% ngo bimaze kugaragaza impinduka mu iterambere ryaba iry’umuturage ndetse n’iry’Umurenge mu kwinjiriza Akarere imisoro.
Umurenge wa Mbuye uvugwaho kugezwamo umuriro w’amashanyarazi, ni umwe mu mirenge 9 igize Akarere ka Ruhango ukaba umwe mu mirenge mike yari isigaye itaragezwamo umuriro w’amashanyarazi mu karere ka Ruhango ku buryo bufatika.
Umunyamabanga Nshingwabikorwa w’Umurenge wa Mbuye, Byiringiro Jean Paul, yatangarije Imvaho Nshya ko kuva umuriro w’amashanyarazi watangira kugezwa muri Mbuye mu 2015 umaze kugera mu tugari twose uko ari 7 tugize uwo murenge.
Nk’uko abishimangira avuga ko impinduka ikomeye ari uko umurenge wavuye mu icuraburindi ndetse no kuba hari ibikorwa na serivisi byasabaga abaturage kubanza kujya mu mujyi wa Muhanga n’ibindi bice bihegereye birimo umuriro kugira ngo bibashe gukorwa ariko ubu bikaba bikorerwa mu murenge wa Mbuye.
Agira ati: “Iyo urebye hari abacuruzi bacuruza ibicuruzwa bikenera ibyuma bikonjesha nka firigo barorohewe mu kazi kabo, hari abifuzaga kugura ibikoresho by’ubwubatsi n’ibindi bicuze mu byuma batashoboraga kubibona i Mbuye kuko nta muriro waharangwaga bakajya kubishakira ahandi bavunitse none byaroroshye.
Kugeza ubu umubare w’abacuruzi bakurikiye umuriro w’amashanyarazi wariyongereye nk’abogosha, abatera amapasi, abakora ibijyanye n’ikoranabuhanga nabo barahageze, hari imashini zisya n’izindi serivisi zinyuranye”.
Byiringiro akomeza atangaza ko umuturage wa Mbuye kuri ubu abasha gutera ipasi akambara ibintu bitunganye ndetse abafite ubushobozi babashije no kugura televiziyo zikabafasha kumenya ibibera ahandi.
Nk’uko abigarukaho, ayo mashanyarazi ngo yitezweho no kuzamura ingano y’umusoro Umurenge wa Mbuye winjirizaga Akarere kubera ibyo bikorwa byose by’iterambere abaturage bamaze kwinjiramo.
Gusa avuga ko utaragera kuri buri rugo rwose kubera impamvu z’imiturire y’ibice bimwe ariko hakiri gahunda yo gukomeza kuwongera.
Bamwe mu batuye uwo murenge bemeza ko azahindura byinshi mu buzima bwabo bwa buri munsi kandi akazihutisha iterambere.
Gahutu Emmanuel wo mu Kagali ka Mwendo, Umurenge wa Mbuye, avuga ko hari hashize imyaka myinshi nta muriro uhari ariko ashimishijwe no kubona iterambere rigenda ribasanga, ayo mashanyarazi akaba agiye kubafasha kumurika mu nzu, gutera ipasi no gusya imyumbati n’ibinyampeke ndetse no guhanga imyuga idashingiye ku buhinzi.
Uwizeyimana Telesphore wo mu Kagali ka Mwendo, yishimiye ko aya mashanyarazi azatuma babasha kubona bimwe mu bikoresho by’ubwubatsi batavunitse kandi batanahenzwe kuko ubusanzwe kubona inzugi n’amadirishya by’ibyuma no kubabajisha imbaho ku mashini zikoreshwa n’amashanyarazi byajyaga bibahenda cyane, bikabasaba kubikoresha ku Ntenyo bakora urugendo rw’amasaha nibura abiri.
Ndisanze Innocent na we atangaza ko umuriro w’amashanyarazi watumye atekereza umushinga wo kwerekana amafilimi n’imipira yo mu mashampiyona akunzwe ku Isi. Akaba yizera ko azabibonamo inyungu igaragara kuko hari urubyiruko rwinshi rusanzwe rujya kubirebera muri Santeri ya Byimana cyangwa mu mujyi wa Ruhango.
Byiringiro asaba abaturage kunoza imiturire bakava mu manegeka bagatura mu midugudu kugira ngo ibyo byiza bikomeze kubageraho ari benshi.


text:
Save Generations Organisation (S.G.O) yiyemeje umusanzu wayo mu iterambere ry’igihugu
Yanditswe na admin
Ubuyobozi bw’ Umuryango Nyarwanda utari uwa Leta uharanira iterambere ry’umwana, urubyiruko n’abagore “Save Generations Organisation S.G.O” ukorera mu kigo cy’urubyiruko cya Kabuga (Kabuga Yego Center) buvuga ko iterambere ry’Igihugu rizagerwaho buri wese abigizemo uruhare.
Mu kiganiro n’Imvaho Nshya, Nyinawumuntu Yvette, umuyobozi wa S.G.O yavuze ko ari igihe cyacu nk’Abanyarwanda kudategereza undi watugeza ku iterambere twifuza. Yagize ati “ Ni igihe tugomba kumenya ko dushoboye, ko hari ikintu kiturimo bityo, nitwiyegeranya, tukakibyaza umusaruro, kizatugirira akamaro kandi tuzubaka igihugu twifuza.”
Amavu n’amavuko ya S.G.O
Ni inzozi zigihe kirekire zagiye mu ngiro
Umuyobozi wa S.G.O avuga ko yari amaranye igihe kinini igitekerezo cyo gutangiza uyu muryango uharanira iterambere ry’umwana, urubyiruko n’umugore.
Yagize ati “ Nagize igitekerezo cyo gutangiza uyu muryango nk’ Umunyarwandakazi nyuma yo gutekereza no guha agaciro amahirwe nagize yo kwiga, gukora ari mu Rwanda ndetse no mu mahanga aho nanabashije kwiga mu gihugu cy’Ubuhorandi, nkora mu muryango waho uharanira iterambere ry’umugore aho nigiye cyane cyane ibijyanye no guteza imbere umugore n’umukobwa utibagiwe umuryango ndetse na sosiyete muri rusange; ariko nagiyeyo mfite izi nzozi mu gihe kirekire kuva mu mwaka wa 2007 ubwo nibazaga nti ese ko njyewe ngiriwe ubuntu, nkatezwa imbere nk’umukobwa ni iki nanjye natangaho umusanzu mu gihugu cyanjye.”
Akomeza avuga ko yagize amahirwe yo gukora ikiciro cya gatatu cya kaminuza muri icyo gihugu aho ngo yagiriwe ubuntu bwo guhura n’abantu batandukanye bafite ibitekerezo bitandukanye kandi byubaka.
Ati “ Inzozi zanjye zarushijeho kwaguka cyane ndibwira nti mu gihe cyanjye nanjye ndumva nifuza kuzataha mu gihugu cyanjye mu mwaka wa 2015 nkashinga umuryango ubasha kongerera ubushobozi abana n’urubyiruko cyane cyane ndeba ejo hazaza habo. Niyo mpamvu twawise Save Generations Organisation. Ni ukuvuga ngo uyu munsi turiho ariko nitudategura urungano rw’ejo hazaza, ruzakomeza byabindi bisanzwe biriho ndetse rugakora n’ibindi bikomeye byiza ntaho twaba tugana. Niyo mpamvu natangije uyu muryango ndetse hamwe n’abandi bafite iyi mitekerereze twiyemeza guharanira iterambere ry’umwana, urubyiruko n’umugore.”
Umwana, urubyiruko, umugore mbere na mbere
Nyinawumuntu avuga ko umwana ari umuntu w’ingenzi cyane bityo, ngo ntawavuga ejo hazaza yibagiwe umwana dore ko ngo ariwe muyobozi w’ejo, umubyeyi w’ejo, mwarimu w’ejo, n’ibindi mu kuzubaka igihugu twifuza.
Ni mu gihe urubyiruko rugira uruhare uyu munsi kandi bafite n’uruhare ejo.
Umugore nawe akagira uruhare rukomeye cyane ari mu kubaka umuryango harimo umwana n’urwo rubyiruko ndetse n’igihugu muri rusange.
Nyinawumuntu arakomeza “ Niba twifuza abayobozi beza ejo, abarimu beza ejo, abaganga beza ejo, n’abandi, abazabigiramo uruhare cyane n’umuryango. Mu myumvire nyarwanda, umugore afite uruhare rukomeye cyane mu guhindura ubuzima mu buryo bwiza kandi n’igihe atateguwe cyangwa ngo atezwe imbere abasha no guhindura ubuzima mu buryo bubi. Niyo mpamvu twifuje ko twakorana n’abo bantu kuko bizatanga umusaruro ufatika mu kugera ku gihugu twifuza.”
Kugeza ubu ibikorwa by’uyu muryango biri mu byiciro 4 ari byo: Kwita ku mibereho myiza y’umwana, kubaka ubushobozi no guteza imbere urubyiruko n’umugore, uburezi n’ubuzima. Yagize ati “ Ntitwatekereza ejo hazaza ngo twibagirwe ubuzima kuko iyo turi bazima ninabwo tubasha no gutekereza no kubaka n’ejo hazaza. Usibye ubuzima, twemera ko uburezi ari inkingi ikomeye yatugeza ku iterambere n’ejo hazaza heza twifuza. Ni kubw’ibyo dukora ibikorwa bigamije kubaka ubushobozi bw’umwana n’urubyiruko mu burezi aribyo gufasha twishyurira amafaranga y’ishuri abana n’urubyiruko batishoboye.”
Avuga ko batangiranye n’urubyiruko rutagize amahirwe yo kwiga (bacikirije amashuri), batangiza ibikorwa bijyanye no kubigisha imyuga iciriritse mu gihe cy’amezi hagati y’atatu n’atandatu bitewe n’umwuga; ndetse bakanabaha n’ amahugurwa y’ubumenyi ngiro agamije guhindura imyumvire, kubongerera ikizere n’iterambere. Muri ayo mahugurwa harimo amahugurwa ajyanye no kwimenya no kwisobanukirwa, kwihangira imirimo, ubukungu, kwizigamira, ikoranabuhanga mu gihe cy’ amezi atatu.
Umuryango utewe ishema n’abamaze guhugurwa bafite icyerekezo kizima
Kuva uyu muryango watangira bamaze guhugura urubyiruko rutiga rurenga 100 mu myuga iciriritse, baranaremerwa ndetse bafite ubuhamya. Abandi (urubyiruko n’abagore) barenga 500, babonye amahugurwa atandukanye y’ubumenyi ngiro.
Uyu muryango watangiranye n’urubyiruko rutiga, rugahugurwa amezi 3 mu mahugurwa agamije kubaka ubushobozi bwabo, harimo amahugurwa ku by’ubukungu, kwihangira imirimo, kwizigama, kwimenya, kwisobanukirwa bigamije kubaka ubushobozi bwabo no kubibutsa ko bashoboye kandi hari aho bakwikura n’aho bakwigeza.
Igishimishije kurushaho ni uko iyo amahugurwa arangiye baremerwa kandi bakazakurikiranwa mu gihe kigera ku myaka ibiri.
Kugeza ubu bahugurwa imyuga ijyanye n’ubukorikori ndetse n’ubudozi ariko nkuko Nyinawumuntu abivuga ngo babonye ubundi bushobozi bakwakira n’abandi bose babagana.
Yagize ati “ Batangira amahugurwa bari mu itsinda, bamarara guhugurwa ku kwizigama bagakora itsinda ryo kwizigama, iyo bamaze gusoza y’amahugurwa y’ imyuga bagahinduka Koperative, bamara guhinduka Koperative bagakorera hamwe nka koperative hanyuma tukabaherekeresha kubakurikirana mu gihe cy’imyaka 2 ndetse tukanabafasha mu buryo bwo kubahuza n’amahirwe atandukanye harimo kubahuza n’ibigo by’imari nka SACCO, BDF ndetse n’amasoko. Uretse ibi, tukabahuza n’inzego zitandukanye ku buryo bya bindi bize babasha kugira amahirwe yo kubishyira mu bikorwa bakikura mu buzima bumwe bakinjira mu bundi.”
Abagenerwabikorwa bafite ubuhamya kukomeye
Byiringiro Daniel, umwe mu rubyiruko akora ubugeni n’ubukorikori, birimo imyuga itatu itandukanye, ubudozi, kuboha agaseke, amaherena n’ibindi bijyanye nabyo, ndetse n’ubugeni bwo gukoresha ibintu byo mu mpapuro. Avuga ko nyuma yo kurangiza amashuri yisumbuye ntakizere cyo kubaho neza yari afite, kuko nkuko abivuga ngo yageze mu buzima bwo hanze bikabanza kumugora kwiyakira kuko nta bushobozi bwo gukomeza kaminuza yari afite.
Avuga ko yize ubuvuzi bw’amatungo ariko akabona ari nta handi hantu yabikoresha. Nyuma yo kubona amahirwe amukikije iruhande ngo nibwo yatekereje kugana ‘maison des jeunes’ ngo agerageze amahirwe ye naho yakura ubushobozi bwo gutangira.
Yishimira ko yahasanze umuryango S.G.O asanga hari amahirwe kuko ufite mu nshingano zawo ibikorwa byo guhugura urubyiruko mu buryo bwo kwihangira imirimo, ndetse bagatanga amahugugurwa ajyanye n’imyuga iciriritse.
Yagize ati “Ubwo nibwo nabashije kubegera nubwo nisanze arijye muhungu umwe rukumbi mu bakobwa. Gusa , nta pfunwe binteye kwicarana n’abakobwa mu birebana no kuboha ndetse n’iyindi myuga urubyiruko rubona ko ikwiye guharirwa abakobwa.”
Arishimira ko hari aho bavuye naho bageze. Ati “ Tumaze gutera intambwe ishimishije. Ubu ngeze ku rwego nitabira imurikabikorwa ku rwego rw’igihugu cyangwa ku rwego mpuzamahanga kandi ibikorwa nkora bigenda bitera imbere umunsi ku munsi.”
Asaba urubyiruko rukitinya ko nta mwuga ugenewe igitsina kuko nkuko abishimangira ngo yatangiye gukora uyu mwuga bagenzi be bamuseka ko ari umwuga wa gikobwa none ageze ahashimishije mu kwiteza imbere ndetse ngo yabashije gushinga irindi shami ry’abamurika imideri aho akora nk’umuhanga mu guhanga ( disagn), akaba ari muri ubwo buryo yahisemo gufasha urubyiruko rumugana.
Umutoniwayesu Rachel, ashimira umuryango S.G.O kuko wamuhuguye. Yagize ati “ mbere twabaga mu ngo, nta kindi dukora, nta ntego y’ubuzima, ari ugutegereza guhahirwa n’abagabo, nta kindi gitekerezo, ariko twaje guhuzwa n’umuryango badushyira hamwe, baraduhugura ku bintu birebana n’ihohoterwa rikorerwa abagore (kenshi ntitwamenyaga iryo ari ryo), byatumye twisobanukirwa, baduhugura ku iterambere ry’umugore, badukangurira kwizigamira. Kuri ubu, duhereye ku biceri bibiri by’ijana dutanga buri cyumweru, ubu dufite amafaranga arenga ibihumbi 100 kuri konti twafunguje muri Sacco.”
Yishimira amahugurwa babonye yo gukora ibikoresho by’isuku by’abagore Cotex kuko ngo asanga kumenya kubikora ari ibintu by’agahebuzo.
Ati “ Nubwo tubikoresha intoki, dufite intumbero yo kuzajya dukoresha imashini, kandi tuzagera ku ruganda.”
Akangurira abagore gutinyuka agira ati “ Abagore baba bafite impano bakazicarana bareke kwisuzugura ahubwo bakwiye kwisunga abandi kuko nta mugabo umwe. Iyo mwishyize hamwe mubasha kugera ku bintu byinshi. Ndakangurira abagore bose gushaka amatsinda, bakishyira hamwe bakizigama.”
Zayirwanda Clementine, afite imyaka 20, yabashije kwiga ikiciro cya mbere cy’amashuri yisumbuye ariko kubera impamvu zimugoye ntiyabasha gukomeza. Ashimira umuryango uburyo wabafashije kwiga kwiteza imbere muri rusange nk’urubyiruko ngo abasha kudoda akabona amafaranga.
Aba muri Koperative Ejoheza aho buri munyamuryango abona ibiraka bitandukanye byaba ibyo kuboha ibikapu, amasakoshi y’abadamu, ibikapu byo mu mugongo kandi bakaba babona isoko.
Kimwe na bagenzi be afite intumbero yo gukomeza kwiteza imbere akazagera ku ruganda.
Igihozo Deborah, afite imyaka 22, ntiyabashije gukomeza amashuri ye nyuma yo gutwara inda itateganyijwe agahita abura ubushobozi. Ashima umuryango uburyo wamukuye mu bwihebe, agira ati “ Uyu muryango watubereye igisubizo kuko baduha amahugurwa mu myuga. Ndashima S.G.O kubera ko jyewe nko ku ruhare rw’itsinda Ubumwe yadukuye mu bwihebe bitewe n’ubuzima bubi twari twaranyuzemo ariko baduhaye amahugurwa atugaruramo ubumuntu, nyuma badushyira mu mwuga, twiga kudoda, yaba imyenda, yaba ibikapu, sinkeneye gusaba umuntu uwo ari we wese, ndadoda, nkagurisha, nkabona amafaranga. Nishimira ko bamfashe ndi umukobwa wabyaye, nibazaga uburyo nzarera umwana, uburyo nzabaho ariko ubu nta kibazo nkigira kuko ubu mbasha kwifasha nkafasha n’umwana wanjye.”
Umuryango S.G.O utewe ishema n’imiyoborere myiza y’u Rwanda
Umuyobozi wa S.G.O Nyinawumuntu avuga ko yanyuzwe n’imiyoborere myiza y’u Rwanda irangajwe imbere na Nyakubahwa Perezida wa Repubulika Paul Kagame.
Yagize ati “ Dufite imiyoborere myiza niyo yatumye numva nava mu mahanga. Kera, imyumvire ya bamwe mu banyarwanda hari abibwiraga ko iyo ugiye mu mahanga ariho hari ubuzima ariko ikintu cyangaruye nukubera nanyuzwe n’imiyoborere myiza y’igihugu, iduha agaciro, iduha ijambo, iduha kureba kure ngo natwe tugire uruhare mu guhindura ubuzima bw’abandi bagenzi bacu bakiri inyuma, baduha urubuga rwo gutanga umusanzu wacu mu iterambere ry’igihugu.”
Akomeza avuga ko iyo wahawe urubuga, ubasha gutekereza uruhare wagira kugira ngo ugire impinduka nziza aho uri.
Ati “Ibyo byose tubikesha imiyoborere myiza kuko nta miyoborere myiza umuntu yirebaho gusa, ukigarukiraho ariko imiyoborere myiza ituma twirenga, ukareba imbere kandi ukagira uruhare mu gihugu cyawe. Imiyoborere myiza niyo itumye turi muri iki kigo cya kabuga Yego Center kuko bumvise neza iri yerekwa, bakarishyigikira, bakaduha aho gukorera kugira ngo twegere abagenerwabikorwa. Icyo ni ikindi kimenyetso cy’imiyoborere myiza.”
Byongeye kandi ashima uburyo kuri ubu umugore n’umukobwa bamaze gusobanukirwa neza ko nabo bafite uruhare mu iterambere ry’igihugu.
Ati “ Mbere washoboraga guhugura bigasigara mu mahugurwa ariko ntibikiri amahugurwa kuko bishyirwa mu ngiro kubera ko biva hejuru kuri ya miyoborere myiza imanuka ikagera hasi, ku buryo niyo uhugura umuntu ikintu aracyumva. Ikindi kintu cy’amahirwe ni uko urubyiruko, abagore muri iki gihugu bafite amahirwe adasanzwe. Ayo ni amahirwe dukesha ubuyobozi bwiza, ubuyobozi bwiza butariho amahirwe yajya aza akikubirwa na bamwe ariko ni amahirwe ya bose.”
Kugeza ubu uyu muryango urateganya gukomeza gukora ibi bikorwa bigamije guhindura imibereho n’iterambere ry’umwana, urubyiruko n’umugore, ndetse no kurushaho gufasha benshi bashoboka wagurira ibikorwa byawo aho bikenewe mu duce dutandukanye tw’igihugu, nubwo hari ubwo amikoro atabemerera gufasha ababagana bose.
‘Made in Rwanda’ ni imwe mu nkingi zitajegejega Guverinoma y’u Rwanda ishyize imbere, ngo ishakire igisubizo ibibazo byugarije ubukungu, cyane cyane ibiterwa n’icyuho kiboneka hagati y’ibyoherezwa mu mahanga n’ibitumizwayo, ni muri urwo rwego ubuyobozi bwa S.G.O buhamagarira Abanyarwanda gukunda no guteza imbere iby’iwacu kuko nkuko babishimangira ngo igihe ni iki nk’Abanyarwanda ko bagira uruhare mu gukunda no mu guteza imbere iby’iwabo.
Nyinawumuntu yagize ati “ Ntabwo twakunda cyangwa ngo duteze imbere iby’ahandi tutazi dusize iby’iwacu tuzi, byose rero bitangirana no kumenya. Kumenya kwacu gukwiriye gutangirana no kwimenya ubwacu nk’Abanyarwanda, kumenya iby’iwacu, tukabikunda, maze tukabibyaza umusaruro, maze tukabiteza imbere natwe ubwacu twiteza imbere. Icyo ngicyo kizaduha kugira bwa budasa kandi ubudasa bwacu ni urundi rufunguzo rwatugeza ku iterambere rirambye.”